Novi Sad - poželjna turistička destinacija - News - Turistički svet\nNovi Sad - poželjna turistička destinacija\nOd početka 2018. godine, "Srpska Atina" beleži porast broja turista i ostvarenih noćenja. Prema podacima Republičkog zavoda za statistiku Srbije, na teritoriji Novog Sada od početka godine do jula 2018. godine boravilo je ukupno 118.377 domaćih i stranih turista, što predstavlja porast u odnosu na isti period prethodne godine za 10,2%. Prema istom izvoru, u periodu januar – jul 2018. godine ukupno je ostvareno 256.347 noćenja, što je rast od 25,6%.\nS obzirom na to da Novi Sad ima veoma bogatu turističku ponudu tokom letnjih meseci, kada se održava i veliki broj različitih muzičkih festivala i drugih manifestacija, zabeležen je porast broja turista i u julu mesecu. Tada je na teritoriji grada Novog Sada ukupno boravilo 22.751 turista (+12,9%) i ostvareno je 52.910 noćenja, što predstavlja rast od 13,2% u odnosu na isti mesec prethodne godine.\nNovi Sad su tokom jula posetili turisti iz evropskih, ali i vanevropskih zemalja. Na osnovu podataka dobijenih od 25 hotela i 4 drugih objekata za smeštaj, najviše noćenja ostvarili su turisti iz Srbije, zatim iz Nemačke, Kine, Poljske, Ujedinjenog Kraljevstva, Hrvatske, Bosne i Hercegovine, Slovenije, Austrije. Po noćenjima turista, prve tri vanevropske zemlje su Kina, SAD i Australija.\n- Da je Novi Sad destinacija koja sve više privlači strane turiste, govori i činjenica da su nas u julu mesecu posetili i turisti iz dalekih zemalja, kao što su Ujedinjeni Arapski Emirati, Tajland, Singapur, Kolumbija, Meksiko i Južnoafrička Republika - poručuju iz Turističke organizacije grada Novog Sada, dodajući da su tokom perioda maj-avgust sproveli uspešnu kampanju pod nazivom "Leto u Novom Sadu".


USKORO VAKCINA PROTIV INDIJSKOG SOJA: Tvorci Sputnjika Ve rade na novom cepivu – Nacionalist\nby nacionalist June 19, 2021, 1:45 pm 2k Views\nTVORCI ruske vakcine protiv virusa korona “Sputnjik Ve” (Sputnik V) uskoro će predložiti drugim proizvođačima vakcina novu injekciju ruske vakcine koja je napravljena za upotrebu protiv indijskog soja virusa korona, saopšteno je na zvaničnom nalogu ruske vakcine na Tviteru.\nTvorci “Sputnjika Ve” ističu da je budućnost na “koktel” vakcinama, odnosno kombinaciji različitih doza vakcina.\n– Uskoro ćemo predložiti svim proizvođačima vakcina da koriste dozu naše vakcine protiv mutacija virusa korona – dodaje se u saopštenju.\nRanije je saopšteno da je ruska vakcina protiv virusa korona “Sputnjik Ve” (Sputnik V) efikasnija protiv delta soja virusa korona otkrivenog u Indiji, nego druge vakcine koje su objavile podatke o tom soju.\nPodsetimo, u junu je generalni direktor Ruskog fonda za direktne investicije Kiril Dmitrijev saopštio novinarima da bi se prva testiranja kombinacije ruske vakcine protiv korone “Sputnjik Ve” i kineskih vakcina mogla realizovati u arapskim zemljama.\nVakcina „Sputnjik Ve“ koju proizvodi Naučno-istraživački institut “Gamaleja” u saradnji sa Ruskim fondom za direktne investicije dobila je 11. avgusta potvrdu o registraciji od Ministarstva zdravlja Rusije, postavši tako prva registrovana vakcina protiv virusa korona na svetu.\nEfikasnost vakcine iznosi 97,6 odsto na osnovu analize podataka o 3,8 miliona vakcinisanih državljana Rusije, što je više od podataka koje je prethodno objavio medicinski časopis “Lanset” (91,6 odsto).


Početak/Sport/Uspeh niških streličara\nVioleta Milićević22. februara 2021.\nNa streličarskom turniru „Memorijal Mihajlo Čolović-Čole“ takmičari Streličalskog kluba Niša osvojili su tri individualne medalje, od kojih dve zlatne i jednu broznaznu i drugo mesto u ekipnom plasmanu za kadetkinje.\nOvaj turnir održan je 35. put u organizaciji Streličalskog kluba Niš.\n„Bilo je neizvesno hoćemo li dobiti termin pa se po prvi put održava ovako kasno u februaru. Mesto održavanja bila je sala OŠ Miroslav Mika Antić“, ističu organizatori.\nTakmičenje je privuklo puno naših streličara, čak 96 takmičara iz 18 domaćih klubova. Osim velike posećenosti, turnir će biti upamćen i kao veoma uspešan kako takmičarski tako i u organizacionom smislu jer trenutna pandemija dosta otežava organizaciju svakog takmičenja, napominju.\n„Najveći uspeh je postigao jedan od naših mlađih takmičara, Mihajlo Stefanović koji je sa svojih 17 godina prvu put učestvovao kao senior na jednom takmičenju i taj svoj prvi nastup krunisao je zlatnom medaljom. Plasirao se kao 5. u kvalifikacijama, i potom zaista vanserijskim gađanjem kroz eliminacije pobedio je puno iskusnije kolege, pa je u finalu čak pobedio i jednog od naših reprezentativaca i državnog prvaka iz novosadskog kluba. Mi smo zaista prezadovoljni ovim uspehom jer je Mihajlo pokazao da je njegova streličarska karijera u usponu i naporan rad je počeo da donosi rezultate“, kažu u SK Niš.\nU seniorskoj konkurenciji stilom „goli luk“ zlatom se okitio i Dejan Stojanović, jedan od novijih članova koji je za kratko vreme postigao veoma zapažene rezultate, i čak i oborio jedan državni rekord. I ovog puta je bio mirne ruke te je posle prvog mesta u kvalifikacionom delu i ostao prvi kroz eliminacije i osvojio zlatnu medalju.\n„U konkurenciji kadetkinja, olimpijski luk, posle kvalifikacija naša Danica Nikolić je bila prva sa veoma solidnim rezultatom, na žalost kroz eliminacije je izgubila jedan ključni meč i onda je morala da se bori za bronzanu medalju koju je i osvojila u meču protiv streličarke iz Pančeva. Danica je osvojila i ekipno drugo mesto u konkurenciji kadetkinja uz Stamenković Teodoru i Todorović Petru“, dodaju.\nU SK Niš su veoma zadovoljni postignutim rezultatima.\n„Ne samo da smo u jako teškim uslovima uspeli da organizujemo turnir za 96 takmičara, već su naši takmičari uspeli i da postignu zapažene rezultate. Ovo je još jedna potvrda da rad u našem klubu kontinuirano donosi rezultate već godinama i odoleva smenama generacija, i daje nam još jedan podstrek pred dolazeća državna prvenstva za sve kategorije koja će se održati u martu na Zlatiboru i u Temerinu“, rekli su niški streličari.\nMemorijal Mihajlo Čolović-Čole SK Niš\nSK „Niš“ – Klub državnih prvaka i Olimpijskih reprezentativaca!\nSK „Niš“ apsolutni pobednik Državnog prvenstva u alpskom skijanju!


Počela onlajn proba male mature | TIMOK PRESS\nNaslovna Društvo Počela onlajn proba male mature\nPočela onlajn proba male mature\nDanas je, u okviru male mature, počelo probno testiranje osnovaca iz srpskog odnosno maternjeg jezika. Probne testove iz matematike osnovci će raditi sutra a kombinovani test u petak, 24. aprila.\nTestovi se polažu preko platforme „Moja škola“ a učenici i učenice u zavisnosti od testa imaju 60 odnosno 90 minuta vremena za rad.\nKako bi mogli da pristupe u vreme kad tehnički ili drugi organizacioni ili porodični uslovi dozvoljavaju, planirano je da učenicima testovi budu na raspolaganju od 8 do 20 sati.\nPošto se većina učenika ulogovala na sistem oko podneva došlo je do preopterećenja pa će probno testiranje danas trajati do 21.30 a sutrašnje testiranje iz matematike trajaće do devet sati uveče, obajvio je RTS na svom portalu.\nPreporuka je da učenici iz Vojvodine pristupe rešavanju testa u periodu od 8 do 12 sati, iz Beograda od 12 do 16 sati a da učenici iz ostatka Srbije testove rešavaju od 16 do 21 sat.\nIZVORMinistarstvo prosvete, nauke i tehnološkog razvoja i RTS\nPrethodni tekstU Srbiji još 224 osobe zaražene koronavirusom, preminule 4 osobe\nSledeći tekstPonavlja se dezinfekcija ulica u 18 zaječarskih sela


Net Nomadi održali konferenciju 4. marta u Paraćinu – SRBIJA NEWS\nNa konferenciji je bilo oko 300 ljudi iz cele Srbije .\nNet Nomadi predstavljaju konferenciju koja se po prvi put organizuje 4 marta 2017. godine u Paraćinu. Konferencija je jednodnevna i posvećena Internetu, zaradi putem Interneta, frilenserima i sl. Namenjena je pre svega srednjoškolcima i studentima, nezaposlenima i osobama koji shvataju mogućnosti interneta. Konferencija ima za cilj da povezuje mlade sa uspešnim ljudima koji ih pozitivnim primerima motivišu na proaktivan pristup zapošljavanja.\nNa konferenciji se pričalo o tome ko su frilenseri koje su mogućnosti za frilens poslove,ko su Net Nomadi i kako postati jedan od njih,koje sve poslove možete da radite putem interneta kao frilenser,koje su prednosti ali i nedostaci ovog pristupa poslu.\nPredavači i Net Nomadi tim su :\nIspred lokalne samouprave tj.opštine Paraćin govorio je aktuelni predsednik opštine Saša Paunović koja je podržala ovu konferenciju i koji je dao uvodnu reč.\n[mks_pullquote align=”left” width=”800” size=”24” bg_color=”#5ad602” txt_color=”#000000”]Ekskluzivno najavljujemo još jednu konferenciji u našem komšiluku. Jagodrom je IT konferencija namenjena privrednicima koja će pojasniti na koji način se mogu upotrebiti socijalne mreže, email marketing, blog ili online shop za unapređenje poslovanja. Jagodrom će biti organizovan u velikoj sali Kulturnog centra u Jagodini, 13. maja 2017. godine. Sve informacije biće dostupne na sajtu Jagodrom [/mks_pullquote]\nBest Moussaka Ever! – Cooking on Fire – Ο Καλύτερος Μουσακάς Traditional Greek dish prepared on...\nAktuelno Paraćin Uncategorized\nOve sedmice: 15166\nOvog meseca: 75212


Evo šta je otvoreno, a šta ZATVORENO I ZABRANJENO – OnlineVesti\nby admin October 31, 2020, 6:46 pm 1.4k Views\n– Moramo da delujemo sada. Naš zdravstveni sistem danas može da se nosi sa ovim izazovom. Ali ako se nastavi ovim tempom, dostići ćemo granicu za nekoliko nedelja. Zbog toga su neophodne ove oštre mere – rekla je nemačka kancelarka Angela Merkel na konferenciji za štampu posle sastanka sa premijerima savezniih pokrajina.\nOstaju otvorene škole, vrtići, menze, hramovi, sve prodavnice – s tim što je dozvoljeno da bude maksimalno jedan kupac na 10 kvadrata, zatim frizerski saloni i zanatske radnje.\nOd firmi se zahteva da gde god je to moguće – dozvole zaposlenima rad od kuće.


Miodrag Kostić predsednik MK Group | MK Group\nMiodrag Kostić, predsednik kompanije MK Group, rođen je 25. avgusta 1959. godine. Diplomirao je na Ekonomskom fakultetu u Novom Sadu, na smeru Informacione tehnologije 1983. godine, kada i počinje svoje putovanje u svet privatnog preduzetništva koje uspešno traje više od 30 godina.\nPoslovni sistem koji danas broji više od 40 preduzeća i zapošljava više od 7000 radnika u Srbiji i kao takav spada među one koji čine okosnicu domaće privrede, nastao je 1983. godine kao mala privatna firma za trgovinu, uvoz-izvoz i proizvodnju. Danas je ova kompanija među najvećim i najsnažnijim kompanijama u domaćem agraru.\nKao čovek koji rukovodi jednom od najvećih vertikalno integrisanih poljoprivrednih kompanija u Evropi, Miodrag Kostić je jedan od najvećih eksperata i poznavalaca menadžmenta u agrarnoj i šećernoj industriji. Svojim saradnicima često govori da svako ko želi da bude uspešan u privatnom biznisu treba da poseduje sposobnost uočavanja dobre poslovne šanse, kao i mogućnost da definiše i oceni poslovnu ideju i da je zatim uspešno realizuje.\nVođen jasnim stavom, stalne poslovne izazove pronalazi u ulaganju u hotelski i apartmanski kompleks na Kopaoniku i u osnivanju kompanije, MK Mountain Resort, pod čijim okriljem se nalaze hoteli Grand i Angella , kao i apartmansko naselje Konaci „Sunčani Vrhovi”, 88 Rooms Hotel u Beogradu i Hotel Kempinski Palace u Portorožu. Osim turizma, nove investicije vezane su za razvoj obnovljivih izvora energije, gde MK Fintel Wind kao osnovnu delatnost ima proizvodnju „zelene“ električne energije, sa fokusom na energiju vetra. Godine 2011, MK Group preuzima i domaću kompaniju „Carnex“, vodeću kompaniju na teritoriji Srbije u oblasti proizvodnje mesa i mesnih prerađevina.\nKao veoma svestrana osoba, svoje znanje i sposobnosti Miodrag Kostić dokazao je i učešćem u radu upravnih odbora najvećih i najuspešnijih banaka u Srbiji, ali i kao vlasnik najpoznatije brokerske kuće na ovim prostorima. Predsednik je Upravnog odbora AIK banke, član kluba „Privrednik”, član Srpske Asocijacije Menadžera, član UO i skupštine Privredne Komore Srbije, kao i predsednik skupštine Društva za podizanje hrama Svetog Save na Vračaru.\nMK Group i njen lider Miodrag Kostić, osluškuju zajednicu u kojoj posluju i na osnovu toga sistematski i planski investiraju u društvo, pružajući pomoć tamo gde je najpotrebnija. Da dobre namere ne završavaju samo na rečima, već da se i sporovode u delo, potvrđuje i Zadužbina porodice Kostić, koja je postala Roditeljska kuća za decu obolelu od raka pri udruženju NURDOR i „Institutu za zdravstvenu zaštitu, dece i omladine Vojvodine“, ali i izgradnja kuće za mlade u SOS Dečijem selu u Kraljevu 2012.godine, koja je postala novi dom za 15 tinejdžera.\nOsim toga, dobitnik je priznanja „Najbolji menadžer u 2013.godini”, „Najbolji industrijalac”, „Najuspešniji čovek Vojvodine”, „Najuspešniji privrednik”, „Najbolji menadžer Jugoistočne Evrope 2011”, nagrada „Zlatni dinar Cara Dušana - kompanija decenije”, „Beogradski pobednik”, „Biznis partner godine” i drugih. Kompanija MK Group je u više navrata proglašena i za najuspešniju kompaniju u Srbiji i regionu, a posebna priznanja čine Orden “Kompanija heroj” za doniranje sredstava u humanitarnoj akciji „Bitka za bebe”. 2012.godine, kao i 2013. godine priznanje “Moj izbor” za društveno najodgovorniju kompaniju u Srbiji za izgradnju Kuće za mlade u Sos Dečijem selu Kraljevo.\nKrajem 2015. godine, međunarodna organizacija SOS Dečija sela dodelila je bedž časti Miodragu Kostiću, u znak zahvalnosti za dugogodišnju podršku i doprinos.\nDuža verzija biografije Miodraga Kostića.


Proizvođači suncokreta sa Antimonopolskom komisijom o ceni suncokreta - AgroFin\nNaslovna VESTI Proizvođači suncokreta sa Antimonopolskom komisijom o ceni suncokreta\nProizvođači suncokreta sa Antimonopolskom komisijom o ceni suncokreta\nProizvođači su zbog smanjenja cene nezadovoljni i prete protestima pred fabrikama ulja\nProizvođači suncokreta u Srbiji razgovarali su sa predstavnicima Komisije za zaštitu konkurencije o razlozima za nisku otkupnu cenu suncokreta i obrazložili njihove sumnje da su se otkupljivači udružili u kartel i dogovorili o jedinstvenoj ceni od 28,50 dinara za kilogram.\nProšle godine najveći otkupljivači, uljare i fabrike stočne hrane, kao i izvoznici plaćali su suncokret od 37 do 41 dinar za kilogram, pa su proizvođači zbog smanjenja cene nezadovoljni i prete protestima pred fabrikama ulja.\nDodao je da je veći problem od povećane ponude to što je nivo Dunava nizak pa je zaustavljen izvoz zbog nemogućnosti transporta te robe vodenim putem, a da se poljoprivrednicima žuri da dodju do novca.\nDodao je da su otkupljivači prošle godine “pretplatili suncokret i da su sada oprezni da ne ponove grešku”.\nPredstavnik firme Glenkor koja se bavi otkupom suncokreta u Srbiji Vladimir Radojičić rekao je da su svetsko tržište suncokreta preplavili proizvođači iz Rusije i Ukrajine, a domaći poljoprivrednici ne žele da ga drže u skladištima, već hoće da ga odmah prodaju i što pre dobiju novac.\nPrethodni tekstOtvoreni dan Digitalne farme: Dronovi u poljoprivredi\nSledeći tekstCene na berzama u periodu od 27. do 31. avgusta 2018.


Dobrodošli u sjedište NVO CEORA\nNevladina organizacija Centar za obrazovanje razvoj i afirmaciju NVO CEORA Gračanica ima novo sjedište u ulici 111. Gračaničke brigade (preko puta Bosanskog kulturnog centra Gračanica). Prostorije sjedišta\nU prostorijama Nevladine organizacije Centar za obrazovanje razvoj i afirmaciju (NVO CEORA) nastavlja se redovno održavanje časova koji su predviđeni projektom “Pruži mi ruku –\nProjekat “Pruži mi ruku – učimo zajedno 2021.” se realizuje od mjeseca jula do novembra 2021. godine. Volonterke i volonteri Nevladine organizacije Centar za obrazovanje\nNevladina organizacija Centar za obrazovanje razvoj i afirmaciju NVO CEORA Gračanica ima novo sjedište u ulici 111. Gračaničke brigade (preko puta Bosanskog kulturnog centra Gračanica).\nProstorije sjedišta NVO CEORA Gračanica su uređene, uslovne za rad i sada su otvorene za sve one koji su zainteresovani da nas posjete, upoznaju se sa radom nevladine organizacije ili postanu članovi.\nPrevNazadNastavljeno je održavanje časova planiranih u projektu “Pruži mi ruku – učimo zajedno 2021.”


srbijasport.net - Vesti - Superliga Srbije - Milan Lešnjak novi trener Čukaričkog: Uvek sam tu za klub\n12.04.2022 FK Čukarički\nČukarički je imenovao novog šefa struke, klub će u narednom periodu sa klupe predvoditi Milan Lešnjak. Radi se o stručnjaku kojem je ambijent na Banovom brdu i sistem funkcionisanja kluba vrlo dobro poznat, pa je izbor Uprave kluba po odlasku Saše Ilića sasvim logičan. Lešnjak će tokom dana odraditi i prvi trening sa ekipom. Čukarički će prvi meč pod komandom novog šefa odigrati u subotu od 14 časova protiv ekipe TSC-a, u okviru prvog kola plej-ofa.\n- Ekipa je igrala dobro tokom sezone, čvrsto drži treću poziciju, na putu je da izbori plasman u Evropu. Već sam u sistemu Čukaričkog, u poslednje vreme kroz saradnju sa BASK-om, gde je klub slao mlade igrače na kaljenje. Sada sam preuzeo ulogu šefa struke, sa ciljem da najpre u narednih sedam mečeva plej-ofa odigramo takmičarski fudbal, da probamo mlade igrače, da vidimo ko je od njih za velika dela. Uvek sam tu za klub, to nikad nije bilo sporno. Na nama je da najpre matematički osiguramo treće mesto, pa da potom imamo još više prostora za mlade momke. A Čukarički zaista ima dobru ekipu, vrlo talentovanu, sa odličnim balansom starijih, iskusnijih i mlađih prvotimaca – kazao je po imenovanju na funkciju šefa struke belo-crnih Milan Lešnjak.\nLešnjak je već bio u klubu sa Banovog brda, predvodio je klub u sezoni 2016/17, između ostalog i u mečevima Lige Evrope protiv Ordabašaija i Videotona.\n- U prethodnom mandatu sam bio tri-četiri godine u Čukaričkom, na funkcijama koordinatora, direktora Omladinske škole, trenera prvog tima... Znam klub, znam kako funkcionišu stvari. Takođe, dobro poznajem igrače, mnogima sam i ranije bio trener. Na primer, golman Mićović je bio kod mene u selekciji 2001, Miladinu Stevanoviću sam takođe bio selektor, Srđana Mijailovića znam iz Crvene zvezde, još iz mlađih kategorija, Šapić je kod mene debitovao u Lučanima protiv Mladosti, Savić i Kovač su igrali kod mene u Zvezdi... Sve su to dobri momci, odlični igrači – kazao je Lešnjak, koji je igračima za kraj poručio:\n- Opuštanja ne sme da bude ni u jednom trenutku. U plej-ofu nema lakih rivala, igraćemo samo protiv najboljih u ligi.


Lebanski naprednjaci i lokalno rukovodstvo daju punu podršku Aleksandru Vučiću – Info Centar Juga\nPovereništvo Srpske napredne stranke i opštinsko rukovodstvo u Lebanu pruža punu podršku predsedniku Srbije Aleksandru Vučiću i rukovodstvu zemlje u naporima koje čine za mirno prevazilaženje veoma teške situacije na Kosovu i Metohiji.\nPovereništvo Srpske napredne stranke u Lebanu najoštrije osuđuje uvođenje carinskih taksi na robu iz Srbije, hapšenje i prebijanje Srba u Kosovskoj Mitrovici.\nNakon neuspeha samoproglašene države Kosovo na Generalnoj skupštini Interpola i velike pobede Srbije, lažna država Kosovo teroriše i zastrašuje srpski narod i nastavlja sa ucenama. Ekonomska blokada može trajno narušiti dijalog i pokušaje da se dođe do kompromisa po pitanju Kosova i Metohije i budućih odnosa Srba i Albanaca.\nPrištinske vlasti Srbima i drugom nealbanskom narodu uskraćuju osnovna ljudska prava i nastoje da sruše ionako slabo poverenje između dva naroda, a sve kako bi nametnuli jednostrano rešenje za takozvano Kosovo i ucenama dobili priznanje nezavisnosti. To se nikada neće desiti dok je na čelu Srbije predsednik Aleksandar Vučić.\nSrbija je nereagovanjem na provokacije pokazala odgovornost, ozbiljnost i jasnu nameru da državničkom i političkom mudrošću sačuva integritet i suverenitet. U ovim teškim vremenima za Srbiju najvažnije je očuvati mir i jedinstvo, kao i normalan i bezbedan život svim našim građanima.\nPovereništvo Srpske napredne stranke u Lebanu daje punu podršku predsedniku Srbije Aleksandru Vučiću koji ne pristaje ni na kakva nova pravila, ucene, varvarske i protivcivilizacijske tarife već ulaže velike napore kako bi Srbija prevazišla ovaj težak period „ – navodi se u saopštenju lebanskog Povereništva Srpske napredne stranke i rukovodstva lokalne samouprave u Lebanu.\nU četvrtak bez struje Lugare, Veliko Vojlovce i Donje Vranovce


RTCG - Radio Televizija Crne Gore - Nacionalni javni servis :: Hronika :: Zbog preticanja u Sozini 15 dana zatvora\n04. 06. 2020. 10:45 >> 12:17 0\nBarska policija uhapsila je B.N. (24) iz Podgorice koji je upravljajući vozilom sa koncentracijom od 1,13 g/kg alkohola u organizmu preticao više vozila u tunelu „Sozina“.\n''Nakon toga se nije zaustavio na propisan znak ovlašćenog policijskog službenika, te je nastavio kretanje i izvršio preticanje još jednog vozila preko neisprekidane linije u nepreglednoj krivini'', saopšteno je iz Uprave policije.\nIz policije navode da kada je B.N. zaustavljen, uhapšen i priveden nadležnom sudiji uz zahtjev za pokretanje prekršajnog postupka, zbog toga što je počinio četiri prekršaja iz Zakona o bezbjednosti saobraćaja na putevima.\n''Ovom licu je od nadležnog sudije izrečena kazna zatvora od 15 dana, novčana kazna u iznosu od 900 eura, zaštitna mjera zabrane upravljanja motornim vozilom u trajanju od 13 mjeseci, kao i 12 kaznenih bodova'', navode u saopštenju.


Građani su se od voljenog autora oprostili aplauzom i u centru grada\nNovosađani, iz različitih delova grada, izašli su u 20 časova na svoje terase i aplauzom se oprostili od Đorđa Balaševića.\nAplauz se mogao čuti na Limanu, Telepu, Salajci, Detelinari, delovima grada koje je Balašević opevao u svojoj pesmi Novi Sad. Aplauza je bilo i na Novom naselju, te drugim novosadskim kvartovima.\nGrađani su se od voljenog autora oprostili aplauzom i u centru grada, gde se građani već druge večeri okupljaju kako bi odali počast preminulom Novosađaninu.\nNa Trgu slobode je od sveća napravljeno srce, unutar kog su inicijali Đ. B, dok se sa razglasa Gradske kuće čuje Đoletova muzika.\nGrađani se širom regiona okupljaju i odaju počast popularnom muzičaru.


Retka situacija u Americi - FCA prodao više vozila od Forda - Auto Republika\nRetka situacija u Americi – FCA prodao više vozila od Forda\n03/10/2018 - 16:43\nOvo se dogodilo po prvi put u poslednjih jedanaest poslovnih godina.\nNaime, poslednji put kada su prodajni rezultati kompanije Fiat Chrysler Automobiles nadmašili one koje je zabeležio Ford, bio je januar 2007. godine. Tokom septembra, italo-američka grupacija je zabeležila isporuke 199.819 primeraka, ostvarivši pritom rast od oko 15%, naspram Fordove realizacije koja se zaustavila na 197.404 prodatih vozila.\nTreći član detroitske Velike trojke, General Motors ne objavljuje podatke o mesečnoj realizaciji ali iskustvo govori da svaka marka beleži pad prodaje u trećem kvartalu godine.\nStručnjaci koji analiziraju zbivanja na tržištu navode da je Fordova odluka o gašenju svih putničkih automobila, izuzimajući model Mustang, u najvećoj meri pogodila prodajne rezultate. „Ovakva događanja su posve logična, Ford napušta proizvodnju putničkih automobila,“ kaže Mišel Krebs, automobilski analitičan zaposlen u Cox Automotive.\nIpak, Ford je bio brz u reakciji i obrazloženjima i na taj način je doprineo da se ovom podatku ne pridaje previliki značaj. S tim u vezi, oglasio se potpredsednik Forda, nadležan za marketing, prodaju i usluge kompanije na američkom tržištu, Mark LaNev. „Ne takmičimo se sa FCA grupacijom. Bilo je meseci kada smo nadmašili General Motors pa se nismo busali u grudi zbog toga… ovo smo svesno uradili.“\nRast prodaje kompanije FCA predvode marke Jeep i Ram, čija je prodaja u septembru porasla za 14%, prevashodno zbog jake tražnje za modelima Cherokee i Compass. U prva tri kvartala ove godine, prodaja Jeepa je skočila za 20%, dok je Ram zadržao lanjska dostignuća, uprkos rastu prodaje od 9%, koji je zabeležio poslednjeg meseca leta.\nSa druge strane, ukupna prodaja Forda za prva tri kvartala ove godine je niža za 2,4%, dok je prodaja FCA grupe u plusu za 6%. Divizija Plavog ovala koja se bavi putničkim automobilima zabeležila je rekordan pad prodaje u septembru od 25,7%, dok su vozila iz SUV i pikap segmenta ostvarila pad od 2,7 i 9%, redom.\nJedini modeli marke Ford koji su zabeležili rastu jesu: F serija, Transit, Expedition i Lincoln Navigator.\ntags: Amerika FCA ford prodajni rezultati\nprevious Šef kompanije BMW: Nemoguće je ostvariti predložene ekološke limite\nnext Honda ulazi u partnerstvo sa General Motorsom\nPolicija Dubaija već naručila Teslin Cybertruck\nToyota po prodaji nadmašila General Motors i u Americi\n26/07/2021 - 08:05


Kalifornija traži povlačenje vakcina Moderne - OrangeStar Agency\nHomeZdravljeKalifornija traži povlačenje vakcina Moderne\nKalifornijsko Odeljenje za javno zdravlje traži da, zbog velikog broja neželjenih reakcija, “Modernine” vakcine protiv virusa korona budu povučene sa tržišta.\n“Modernine” vakcine serije “041L20A” izazivaju “veći broj neželjenih reakcija od uobičajenih” i zato bi ih trebalo ukloniti iz upotrebe dok se ne okončaju sva ispitivanja, navodi se u obrazloženju.\n“Seriju od ukupno 330.000 doza dobilo je 287 dobavljača širom Kalifornije i ovo je prvi put da je zabeležena alergijska reakcija”, navodi Erika S. Pan, državni epidemiolog Kalifornije.\n“Moderna”, centri za kontrolu i prevenciju bolesti i Američka administracija za hranu i lekove trenutno ispituju seriju vakcina nakon što je desetak ljudi pretrpelo “moguću tešku alergijsku reakciju”.\nKako navode agencije, “akutna alergijska reakcija prethodno je prijavljena u Bostonu u decembru, nakon što je jedan lekar primio vakcinu “Moderne”.\nKalifornija je najteže pogođena američka država sa oko tri miliona zaraženih – od toga milion u Los Anđelesu i više od 33.000 smrtnih slučajeva od zaraze Kovidom 19, pokazuju podaci Univerziteta “Džon Hopkins“.\nPrevious articleStižu snici trenutka potresa od 6.8 u Argentini, popucala cesta\nNext articleLenja pita od spanaća i sira: Izdašna, meka i preukusna – ukućani će je obožavati!


"Radijator" i "Pompea" dobili 2,45 miliona evra subvencija - Gradjevinarstvo.rs\n10.02.2011. | Beta\nMinistarstvo ekonomije Srbije potpisalo je danas u Zrenjaninu ugovore sa zrenjaninskom kompanijom "Radijator" i italijanskom "Pompeom", koje će dobiti subvencije od ukupno 2,45 miliona evra za otvaranje oko 500 radnim mesta.\nUgovore sa investitorima koji će uložiti 7,5 miliona evra u proširenje proizvodnih kapaciteta u Srbiji, a zauzvrat dobiti po 5.000 evra za svakog novozaposlenog, potpisao je potpredsednik Vlade Srbije i ministar ekonomije Mlađan Dinkić.\nKompanija "Radijator" proširiće proizvodne kapacitete u Zrenjaninu, za šta će iz programa dodele bespovratnih sredstava za podsticaj investicija, dobiti 955.000 evra za otvaranje 191 novog radnog mesta.\n- Ta kompanija želi da zaposli još radnika i zato smo ovde da podržimo otvaranje novih radnih mesta, jer je stopa nezaposlenosti u Zrenjaninu kao i u celoj Srbiji jako visoka- kazao je Dinkić.\nOn je naveo da je kompanija "Radijator" u protekla četiri meseca primila 130 novih radnika za koje je konkurisalo 800 kandidata, a to samo pokazuje koliko postoji potreba za zapošljavanjem.\nDinkić je istakao da je odluka o dodeli sredstava za svako novo mesto doneta najpre zbog ljudi koji će dobiti posao, ali i zbog činjenice da će u Radijatoru i ove godine ponovo biti udvostručena proizvodnja.\nKompanija "Radijator", istakao je, očekuje prodaju proizvoda vrednu 20 miliona evra.\nInvesticionim projektom, vrednim 4,5 miliona evra, predviđa se rekonstrukcija dela postojeće livnice u Zrenjaninu, dogradnja proizvodne hale i ugradnja potpuno nove i jedinstvene linije za livenje u regionu.\nTo ulaganje omogućiće "Radijatoruu" da poveća izvoz i tržišnog učešća u Srbiji na preko 40% u izradi opreme za šathove.\nGlavni proizvodi kompanije Radijator su poklopci za šahtove, kamini, ostali odlivci od sivog i nodularnog liva, kotlovi i radijatori, a glavna izvozna tržišta su Hrvatska, Španija i Italija.\nItalijanska kompanija "Pompea" je za odluku da proširi proizvodnju tekstilnih proizvoda u Srbiji od Ministarstva ekonomije, kroz program finansijske podrške inestitorima dobila 1,5 miliona evra za otvaranje 300 radnih mesta u Zrenjaninu i Brusu.\n- "Pompea" je u Srbiju došla još pre devet godina i investirali su u do sada 20 miliona evra, u Zrenjaninu i u Brusu. Zadovoljstvo mi je što je "Pompea" odlučila da proširi investiciju i izgradi najmoderniju farbaru u tekstilnoj industriji Srbije i time otvori nova radna mesta- kazao je Dinkić.\nNovim investicionim projektom italijanske kompanije "Pompea" u Srbiji, čija je ukupna vrednost 3 miliona evra, predviđena je optimizacija proizvodnog procesa izgradnjom i opremanjem farbare u Zrenjaninu, kao i proširenje asortimana na proizvode za medicinske svrhe, koji predstavljaju novu vrstu tehnologije u tekstilnoj industriji, navelo je Ministarstvo ekonomije.\nDinkić je kazao da će do kraja godine "Pompea" u Srbiji zapošljavati oko hiljadu ljudi, još 150 novih radnika u Zrenjaninu i 150 u Brusu.\nRADIJATOR ZRENJANIN, SRB\n023 544 030\nKrovni sabirnici Kanali za kišnicu, slivnici, rešetke Šahtovi, reviziona okna Investicije


Kolo sreće | Mijat Lakićević\nNema sumnje da Evropa postaje malo umorna od našeg lidera. Zbog njegovih diktatorskih metoda u Srbiji, zbog sve prisnijih odnosa sa Rusijom i zbog porasta tenzija na Kosovu, Vučić kao da gubi poziciju koju je u Evropi dosad imao\nSa druge strane, nema sumnje da Evropa postaje malo umorna od našeg lidera. Zbog njegovih diktatorskih metoda u Srbiji, zbog sve prisnijih odnosa sa Rusijom i zbog porasta tenzija na Kosovu – zbog ovog poslednjeg najviše, o čemu govori njegova iznenadna poseta Berlinu, pri čemu se u delegaciji, vrlo indikativno, prvi put dosad našao i Marko Đurić – Vučić kao da gubi status garanta stabilnosti u regionu. Drugim rečima, gubi poziciju koju je u Evropi dosad imao. Pa mu tamo, verovatno, već traže naslednika.


КУСТУРИЦА ОПЛЕО: „Политичари су…“\nKUSTURICA OPLEO: „Političari su…“\nPeter Handke, Milovan Danojlić, Ju Hua, Zahar Prilepin i njihovi domaćini, Emir Kusturica i Vladan Vukosavljević, razmatrali su u okviru skupa „Beogradski kontrapunkt“ situaciju u kojoj se nalaze kultura i umetnost, posebno književnost, skrenuvši pažnju na hiperprodukciju knjiga, nevidljivost velikih pisaca i da su oni izgubili uticaj u savremenom svetu.\nKusturica je konstatovao da je ovo vek u kome je sve kolabiralo, uključujući kulturu i umetnost, vreme kada veliki romani ne obeležavaju čas u kome živimo, već su marginalizovani i primetio da danas ne možemo da kažemo da ima manje dobrih pisaca nego u prethodnom veku, ali su postali manje vidljivi, zatrpani „gomilom smeća“.\nKonstatovao je da danas u Kanu od 5.000 filmova 22 koja valjaju određuje ideologija savremenog zapadnog sveta koja tvrdi da su komunizam i fašizam isto i nameće političku korektnost i autocenzuru kao bazu ponašanja.\n„Teško je živeti u vremenu u kome kultura gubi značaj, a smeće pravi šumu kroz koju se teško dolazi do velikih dela. Političari su preuzeli funkciju velikih umetnika, a veliki umetnici su ostali bez uticaja. Umetnik u Evropi je izgubio poziciju, njegov glas se ne čuje“, rekao je slavni reditelj.\n„Niko tu nije zločinac, svi su nedužni i to je skandal. Nevinost i nedužnost ljudi je kriva“, rekao je Handke, primetivši da je film uzeo primat u odnosu na ostale umetnosti, ali i naglasio da pismo jednog čitaoca iz Negotina ili Seula vredi više od liste bestselera.\nPrilepin se nadovezao na Kusturičinu konstataciju da nas savremeni globalizovani svet poziva da odustanemo od ideologije, svog identiteta, poručujući „dođite goli u naš globalni svet i bićete srećni“, pri čemu oni, primetio je ruski pisac, ne odustaju od svoje ideologije, svog naroda, svog imena.\nUkazao je i da je u Francuskoj „omiljeno jelo“ loša vest iz Rusije i da je Srbija jedina zemlja u Evropi gde može da govori pohvalno o Rusiji.\n„Zadatak umetnika je da ne bude podložan manipulaciji. Dostojevskog bi danas smatrali zločincem, iako je on pisac broj jedan u svetu i svi ga poštuju. Tolstoj bi bio fašista i nitkov. Dostojevski, Tolstoj, Hemingvej nisu bili politički korektni“, naveo je Prilepin primetivši da u Rusiji pisci još uvek imaju veliki uticaj, za razliku od drugih zemalja Evrope.\nIstakao je da njegove knjige čita svaki stoti stanovnik Rusije, uključujući i predsednika Vladimira Putina.\n„Ja tako utičem na Putina, a Putin utiče na svet“, uz osmeh je dodao jedan od najčitanijih ruskih pisaca poslednje decenije.\nPrilepin je, takođe, primetio da kriza uticaja pisca na masu nije posledica toga što su ljudi usmereni na nešto drugo, već zato što je pisac postao previše poslušan, „kao da su ga dresirali“.\n„Književnost trpi još veći izazov da se bori za pravdu, istinu i čovečnost“\nKonstatovao je i da je poezija postala potpuno nevidljiva, da su se pesnici na zapadu pretvorili u „sektu prvih hrišćana“, što je indikativan znak opadanja kulturnog kapaciteta i životnog elana.\nSmatra i da teško uviđamo činjenicu da su velike zapadne kulture vekovima građene na pljački, otimačini, ratovima, eksploataciji kolonija i sopstvenog naroda i poručio da moramo u svom odnosu sa zapadnim svetom, od koga još uvek imamo šta da naučimo, da razdvojimo upravo to od gorkih stvari i pronađemo sopstveni put između tih suprotnosti u svetu kojim vlada laž.\n„Okvir u kome živimo je prezasićen lažima i kultura, posebno književnost, nastoji da održi standard normalnosti i poštenog mišljenja što je najteže. U situaciji kada sve posmatramo kroz prizmu zapadnog imperijalizma, književnost trpi još veći izazov da se bori za pravdu, istinu i čovečnost“, naglasio je Danojlić.\nTvrdi i da je „masa opismenjena da bi čitala uputstva za belu tehniku, tabloide i potpisivala čekove, što se ne razlikuje mnogo od stanja potpune nepismenosti“, ali i dodao da ne treba očekivati da svi čitaju i to vrhunsku literaturu jer to ne bi bio normalan i zdrav svet.\nHua je skrenuo pažnju na interesantnu pojavu koju je nedavno primetio na jednom takmičenju – da pisci, rođeni posle devedesetih godina, imaju svoje kompanije koje vode njihovi menadžeri od dvadesetak i nešto godina i koji kreiraju veliku bazu obožavalaca, ali i naglasio da je optimista da će značajne knjige uvek imati uticaja na ljude.\nMinistar kulture i informisanja Vladan Vukosavljević, čija je ideja organizovanje „Beogradskog kontrapunkta“, osvrnuo se na hiperprodukciju knjiga, zapitao se koliko je knjiga zapravo potrebno pojedincu da bi one imale temeljan efekat na njega i primetio da je industrija zabave od kulture učinila robu i da će to dovesti do njenog kraha.\nHandke je, reagujući na analizu stanja na književnoj sceni, koju su izneli učesnici „Beogradskog kontrapunkta“, povikao da je dosta kukanja.\n„Baš me briga da li imam čitaoce. Ja sam odlučio da nastavim da pišem kao i do sada“, zaključio je slavni književnik i citirao Getea koji je rekao da „u teškim vremenima, gde je sve nezivesno i tragično, veliki ljudi nastavljaju da rade kao da se ništa ne događa“.


Vice-premijer Izraela Šimon Peres u intervjuu televiziji Si-En-En, izjavio je da će ministrima iz redova Hamasa, koje su Izraelci uhapsili posljednjih dana, biti suđeno za učešće u terorističkim akcijama. Izraelci su u četvrtak u Zapadnoj obali uhapsili trećinu članova palestinske Vlade koju predvodi islamistički pokret Hamas. Privedena su ukupno 64 politička zvaničnika Hamasa - ministari, poslanici, gradonačelnik i drugih. O izraelskom vojniku, koga su naoružani Palestinci oteli 25. juna, Peres je rekao da onog trenutka kada on bude oslobođen, akcije izraelske vojske će biti prekinute.\nPoslije objavljivanja prvih rezultata jučer održanih izbora u Meksiku, i kandidat ljevice I kandidat desnice tvrde da su odnijeli pobjedu, dok zvaničnici zaduženi za izbore izjavljuju da je rezultat veoma neizvjestan. Kandidat ljevice Andres Manuel Lopez Obrador rekao je da podaci koje ima njegova stranka pokazuju da je on osvojio 500.000 glasova više od\nprotivničkog kandidata. I Felipe Kalderon iz vladajuće Stranke narodne akcije saopćio je da prema nezavisnim procjenama prvih rezultata izbora on vodi i da "nema sumnje" da je pobijedio na izborima. Prvi rezultati izbora biće saopćeni najranije u srijedu.


sniženje Arhive - Biznis i Finansije\nHome\tTags\tPosts tagged with "sniženje"\nVeć nekoliko nedelja nalazimo se u periodu izuzetno niskih cena sirove nafte na svetskim tržištima. Prelivanje ovih dešavanja na cenu goriva u Srbiji tek će da usledi, a aktuelno pojeftinjenje na našim pumpama zapravo je posledica pada cene barela iz januara.\nCena nafte na globalnom tržištu od 20. januara do 10. februara pala je sa skoro 70 na 53,27 dolara, odnosno više od 24 odsto. Taj pad vozači u Srbiji osećaju u svom novčaniku. Cena evrodizela niža je za oko 12 dinara. Litar ovog goriva koji je sredinom januara koštao oko 164 dinara sada košta nešto više od 152 dinara po litru. Benzin BMB 95 je jeftiniji za oko 7,5 dinara po litru.\nOčekuje se dalji pad\nKako on kaže, ne može se proceniti kada, niti koliko će to pojeftinjenje biti, jer ne zavisi samo od jednog parametra, ali je izvesno.\n“Ono što je posebno važno jeste da se ceo logistički lanac u sabdevanju sirovom naftom, kao i naftnim derivatima u veleprodaji, pa i sama distribucija odvija besprekorno. Bez obzira na restriktivne mere oko prelaska granica, oko vremena kretanja, država je apsolutno vodila računa da nijednom od tih mera ne poremeti redovno snabdevanje. Tako da Srbija u tom smislu ima zagarantovano snabdevanje gorivom”, istakao je Mićović.\nPrema njegovim rečima, nije ovo prvi put da se toliki pad cena sirove nafte desio. Štaviše, 2014. godine je cena na tržištu nafte sa 120 dolara za barel za samo dve godine pala na 27 dolara.\n“U Srbiji tržište formira cenu”\nNebojša Atanacković, suvlasnik privatne naftne kompanije u Srbiji, izjavio je da je teško predvideti koliko će brzo cena goriva ići na dole i u kojim vremenskim intervalima. Razlog za to je po njegovim rečima činjenica da se u Srbiji ona slobodno formira na tržištu, za razliku od zemalja u okruženju gde država propisuje cenu i ona je ista na svim benzinskim pumpama.\nDrastičan pad cena nafte posredno je posledica pada potražnje zbog virusa korone, a direktno cenovnog rata Saudijske Arabije i Rusije. Pojeftinjenje je posledica odluke Saudijske Arabije, najvećeg svetskog izvoznika nafte, da kazni Rusiju, drugog najvećeg svetskog proizvođača nafte, zato što nije pristala na predlog Organizacije zemalja izvoznica nafte (OPEK) o daljem smanjenju proizvodnje.


Kremlj potvrdio da se Trampov advokat raspitivao o poslu\nBeta 30. avgusta 2017. 15:35\nKremlj je potvrdio da im se lični advokat predsednika SAD Donalda Trampa obratio tokom predsedničke kampanje 2016. i tražio pomoć za poslovni projekat u Rusiji.\nU saopštenju Obaveštajnom odboru donjeg doma američkog Senta koji ispituje rusko mešanje u američke predsedničke izbore 2016. godine, Trampov lični advokat Majkl Koen rekao je u ponedeljak da je predsednikova kompanija pokušavala da dobije projekat u Moskvi za vreme izbora u Republikanskoj partiji za stranačkog predsedničkog kandidata za izbore u novembru te godine.\nAdvokat je rekao da se od tog plana odustalo iz raznih razloga.\nPortparol ruskog predsednika Vladimira Putina Dmitrij Peskov rekao je danas novinarima da su dobili Koenov mejl, koji je poslat na opštu imejl adresu pres službe predsednika. Peskov je rekao da je to bio jedan od brojnih mejlova koje pres služba Kremlja dobija, pošto je ta imejl adresa dostupna preko interneta, i da Kremlj nije odgovorio na taj mejl.


Komisija za istraživanje ubistava novinara: Sporno puštanje iz pritvora opuženih za ubistvo ...\nKomisija za istraživanje ubistava novinara: Sporno puštanje iz pritvora opuženih za ubistvo …\nBeta 7. jula 2017. 16:05\nKomisija za istraživanje ubistava novinara ocenila je danas kao spornu odluku sudskog veća da pusti iz pritvora optužene za ubistvo Slavka Ćuruvije i izrazila, kako se navodi, duboku zabrinutost zbog nje.\n„I laicima je jasno da je odluka da se dvojica optuženih puste u kućni pritvor sa nanogicom višestruko sporna i sa stanovišta zakonitosti i sa stanovišta zdravorazumske logike“, saopšteno je danas iz Komisija za istraživanje ubistava novinara na čijem je čelu Veran Matić.\nNavodi se i da je neshvatljivo da sudije Snežana Jovanović, predsedavajući Veća u slučaju Ćuruvija, i članovi Vladimir Mesarović i Dragan Milošević, donesu odluku da dvojicu optuženih za teško ubistvo puste iz zatvorskog u kućni pritvor, tim pre što se Miroslav Kurak, optužen da je bio neposredni izvršilac ubistva, i dalje nalazi u bekstvu i nedostupan je pravosudnim organima Republike Srbije.\n„Veće je, na taj način, omogućilo optuženima da dalju odbranu dogovaraju u odnosu na dokaze koji još uvek nisu izvedeni“, samatra Komisija, ističući da poštuje nezavisnost sudstva.\nDodaje se da je Komisija posebno zabrinuta zbog činjenice da još nisu saslušani svi važni svedoci.\n„Sama činjenica da se optuženi za najteže krivično delo nalaze van pritvora, stavlja svedoke pod dodatni pritisak. To naročito važi za svedoke koji su već bili pozvani na suđenje, da bi im Veće bez valjanih proceduralnih razloga odložilo svedočenje“, smatra Komisija za istraživanje ubistava novinara.\nPodseća se i da je Komisija u više navrata od početka suđenja protestovala zbog sporosti postupka u slučaju Ćuruvija.\n„Vrhunac je cinizma da sudsko veće koje je najodgovornije za odugovlačenje postupka, sada opravdava puštanje optuženih iz pritvora sopstvenom neefikasnošću“, smatra komisija\nIstovremeno, komisija je „ogorčena“ objašnjenjem Snežane Jovanović da javnost neće biti preterano uznemirena odlukom o puštanju optuženih iz zatvorskog pritvora zbog toga što je prošlo više od 18 godina od ubistva Slavka Ćuruvije.\n„Komisija apeluje na kolege novinare i javnost u Srbiji da odbace taj cinični pristup i jasno iskažu uverenje da je 18 godina nekažnjivosti zločina nad novinarom razlog za veću, a ne manju uznemirenost“, zaključeno je u saopštenju.\nSudskog veće juče je odlučilo da pusti iz pritvora Ratka Romića i Milana Radonjića, optužene za ubistvo Slavka Ćuruvije, i da im odredi kućni pritvor.


SREĆA U NESREĆI: Nova BMW-ova opcija čuva snimke u slučaju udesa | Najnovije vesti - Srbija danas\n11.12.2019. • 19:15 Srbija Danas/B92\nReč je o opciji Drive Recorder...\nBMW je u svojim najnovijim modelima ponudio opciju Drive Recorder koja čuva snimke sa ugrađenih kamera neporedno pre i posle eventualnog sudara.\nU BMW automobilima ova opcija je deo Parking Assist Plus paketa i omogućava automatsko čuvanje 40 sekundi video snimka - 20 sekundi pre i 20 sekundi posle nezgode.\nSistem se može podesiti i manuelno, kroz iDrive meni, tako da se po želji snimaju zanimljivi predeli kojima se vozi ili, na primer, vožnja trkačkom stazom, ukoliko se vlasnik odluči da proveri svoje veštine za volanom tokom "turističkog dana" kada je to dozvoljeno amaterima.\nbmw crna kutija automobili bezbednost u saobraćaju


Zajednička pomoć za rehabilitaciju dece - Žena.rs\nZajednička pomoć za rehabilitaciju dece\nOvog avgusta, naši mladi će po prvi put učestvovati u jednom od najvećih internacionalnih rehabilitacionih kampova u Evropi –Dinamo Kampu u Toskani. Kamp je prvi rekreacioni-terapijski kamp koji je posebno osmišljen da primi mlade obolele od onkoloških ili hematoloških bolesti ili su u remisiji ne duže od 4 godine. Kamp je namenjen deci od 7-17, učešće je besplano, ali za prevoz dece i njihovim pratioca nedostaje novac. Zato je NURDOR organizovao štand u Novom Sadu za prikupljanje novca da bi ova ideja bila realizovana. Za pomoć u organizaciji nedostaje 130.000 dinara.\nPiše: 03.06.2013. 09:05\n36059_deca 4. godine grupna ruke na ocima\nOvog avgusta, naši mladi će po prvi put učestvovati u jednom od najvećih internacionalnih rehabilitacionih kampova u Evropi –Dinamo Kampu u Toskani. Kamp je prvi rekreacioni-terapijski kamp koji je posebno osmišljen da primi mlade obolele od onkoloških ili hematoloških bolesti ili su u remisiji ne duže od 4 godine. Kamp je namenjen deci od 7-17, boravak je besplatan, ali za prevoz dece i njihovih pratioca nedostaje novac. Zato je NURDOR organizovao štand u Novom Sadu za prikupljanje sredstava da bi ova ideja bila realizovana. Za realizaciju nedostaje 130.000 dinara.\nProgram Dinamo kampa se sastoji od niza kreativnih, zabavnih i uzbudljivih aktivnosti koje se zasnivaju na modelu rekreacione terapije, gde za njihovu sigurnost i dobrobit garantuju kvalifikovano medicinsko osoblje kao i volonteri koji su izabrani na osnovu svog iskustva. Glavni cilj kampa je da se deca ohrabre da svoju bolest posmatraju sa nove tačke gledišta, učeći ih da sarađuju sa drugom decom i tim putem da ponovo izgrade svoje samopouzdanje koje će im biti neophodno u daljem toku socijalizacije. Zabavu u kampu garantuju posebne predstave i nastupi, radionice u kojima učestvuju poznati i savremeni umetnici, radionice kreativnog pisanja, snimanja, fotografije, jahanja, igre u bazenu i mnoge druge aktivnosti i iznenađenja.\nNovom akcijom, zajedničkim štandom u TC Merkator u Novom Sadu, ovog puta pozivamo sve zainteresovane da pomognu u prikupljanju sredstva.\nNurdor je prvi rehabilitacioni kamp za decu lečenu od malignih bolesti organizovao u Ivanjici 2010. Od tada, svakog avgusta u Ivanjici se okuplja 50-60 mališana i mladih koji su završili lečenje. Svake godine se trudimo da obogatimo aktivnosti u Kampu i našim mladima postavimo nove izazove uz stalnu psihološku podršku tima psihologa i volontera. Ove godine smo organizovaili i prvi zimski skijaški kamp za mlade od 13 – 18 godina koji su završili lečenje- kaže Ivana Popović, iz NURDOR.\nmedicina NURDOR kancer rak Deca obolela od raka


SharePoint – Poslovna platforma za upravljanje sadržajem\nProjektovanje i razvoj SharePoint rešenja koji obezbeđuju automatizaciju poslovnih procesa\nŠta je SharePoint?\nSharePoint nije softver, već platforma na kojoj se pokreću razni programi. To je skup web tehnologija široke namene koji se koriste za upravljanje dokumentima i ostalim sadržajima u kompanijama. SharePoint je back-end sistem koji povezuje PC i mobilne uređaje u poslovnom okruženju, omogućavajući zaposlenima da komuniciraju i sarađuju na efikasan i jednostavan način.\nSharePoint je web zasnovana kolaborativna platforma koja se integriše sa Microsoft Office-om. Povećava produktivnost, smanjuje vreme provedeno u potrazi za relevantnim informacijama i poboljšava komunikaciju između timova. Primarno je dizajniran kao storidž i menadžment sistem, ali je zbog svoje velike konfigurabilnosti postao popularan i za druge poslove u organizacijama. Zahvaljujući fleksibilnosti, SharePoint je postao jedna od osnovnih poslovnih platformi za izradu intranet portala i web sajtova, čuvanje, organizovanje i deljenje dokumenata i informacija, pretragu podataka i poslovnu inteligenciju, kao i za pristup informacijama sa različitih uređaja… SharePoint upotrebljava više od 200 miliona korisnika u nekoliko stotina hiljada kompanija širom sveta.\nSistemska rešenja i usluge po meri klijenata\nPomenute informacije su glavni razlozi zašto je DataGrid odabrao baš SharePoint kao razvojnu platformu. Naši stručnjaci se godinama bave projektovanjem i razvojem SharePoint rešenja za velike kompanije u zemlji i inostranstvu. Iza sebe imamo brojne uspešne SharePoint telco projekte, projekte za inostrane i domaće banke, kao i za druge velike poslovne sisteme.\nNaše angažovanje u SharePoint oblasti obezbeđuje automatizaciju poslovnih procesa. Za vaše potrebe možemo da razvijemo potpuno nova specijalizovana SharePoint rešenja, da integrišemo SharePoint sa vašim postojećim poslovnim aplikacijama, ali i da vam pružimo konsultantske usluge.\nMožemo da vam ponudimo kompletna rešenja iz sledećih oblasti:\nRazvoj SharePoint platforme sa funkcionalnostima prilagođenim vašim potrebama\nSharePoint zasnovana Intranet i Internet rešenja prema zadatim specifikacijama\nIzradu kompletnih CMS rešenja zasnovanih na SharePoint platformi u skladu za vašim realnim potrebama\nKontaktirajte nas na office@datagrid.rs, a mi ćemo sagledati vaše poslovne potrebe i ponuditi vam model saradnje koji će na optimalan način odgovoriti vašim potrebama.


... /JP Autoceste FBiH raspisuju novi tender za radove na tunelu Hranjen / Radio Sarajevo\nFoto: Arhiv/Radiosarajevo.ba/Tunel Hranjen\n04. 08. 2021. u 10:56:00 Radiosarajevo.ba\nZa završetak izgradnje tunela Hranjen struka će biti ta koja će dati rješenja koja će interese zajednice imati na umu, saopćili su iz JP Autoceste FBiH.\nRješenja neće uzimati u obzir politikanstva koja nisu usmjerena ka cilju a to je završetak projekta. To je interes šire zajednice koji prevazilazi uskostranačke borbe, dodaje se.\nKada je u pitanju trenutno stanje, JP Autoceste FBiH je utvrdilo nepobitne činjenice. Evidentno je kašnjenje i nedostatak sredstava, jer za preostalih 7,5 mjeseci koliko je ostalo ugovornog roka nije moguće realizirati preostalih cca 70 posto fizičkog obima, niti je to moguće finansirati preostalim novčanim iznosom od 2.131.193,80 KM.\nAutoceste FBiH / Radovi na tunelu Hranjen ne mogu se nastaviti: Nisu obezbijeđena sredstva\nTagovi: JP Autoceste FBiH Tunel Hranjen\nReakcije / NiP o tunelu Hranjen: Vlada FBiH srlja iz afere u aferu, sistem baziran na pljač...


Guvernerka Narodne banke Srbije obećava rješenje za loše kredite – Bankar.me\nGuvernerka Narodne banke Srbije obećava rješenje za loše kredite\nMay 28, 2015 BANKE, REGION, SVE VIJESTI Leave a comment\nGuvernerka Narodne banke Srbije Jorgovanka Tabaković ocijenila je da se prvi rezultati na rješavanju problema “loših kredita” poslovnih banka mogu očekivati već početkom iduće godine, prenosi Bizlife.rs.\nOna je novinarima u NBS rekla da sa mjesta guvernera može da obeća da se u rješavanju tog problema neće posezati za brzim rješenjima i “rješenjima koja će navodno dati rezultate u nekom kratkom roku, a u stvari samo stvoriti još veće probleme”.\nUz napomenu da ne zna kakvo će biti rješenje, ona je istakla da treba oprezno pristupiti tom poslu i da misli da rješenje nikako neće moći da bude jednostavno isknjižavanje problematičnih kredita, odnosno kako je to nazvala “brisanje gumicom”, jer nikom ne trebaju banke koje će na silu prikazati manji profit ili gubitak.\nPrema njenim riječima, rješenje je realna ekonomija, rješenje je podizati životni standard u smislu da se zadužuju i kreditno budu sposobni građani, a da sa druge strane može da se zadužuje privreda koja ima plasman proizvoda.\n“Tu će banke morati da preuzmu onaj dio tradicionalnog rizika, koji će dijeliti sa svojim klijentom koji uzme kredit, a ne da se bave najsigurnijim i najunosnijim poslovima koji se zove plasman u hartije od vrednosti”, rekla je Tabakovićeva.\nKako je istakla, niko neće sprječavati da neko ko ima novca diverzifikuje svoj kreditini portfolio tako što će ulagati i u granu koju procijeni da mu je pofitabilna, ali NBS “neće dozvoliti da se rizici, odnsno troškovi loših odluka, prevale na skupe kredite građanima, kako to obično i biva”.\n“Nije pravedno da građani i zdravi dio privrede trpi lošu procjenu rizika u banakama za kredite koji su se na kraju ispostavili problematičnim”, istakla je Tabakovićeva.\nRješavanje problema loših kredita, koji su u Rumuniji, Albaniji i Srbiji bukvalno blokirali kreditnu aktivnost, u samom sporazumu sa MMF postavljeno je kao jedan od stubova za stabilnost finansijskog sistema.\n“Upravo zbog toga postoji radna grupa na nivou NBS i Ministarstava finasija privrede, pravde i svih ostalih koji žele da nam pomognu da taj problem riješimo”, rekla je Tabakovićeva.\nPOJMOVIBanke u Srbiji Guvernerka Narodne banke Srbije Jorgovanka Tabaković Jorgovanka Tabaković Loši krediti Loši krediti u Srbiji Narodna banka Srbije NBS- Narodna Banka Srbije zapošljavanje\nPrevious Procurjeli noviteti iz Applea\nSljedeći Propala javna prodaja: Za Solanu nema zainteresovanih\nLoši krediti za godinu porasli 25,6 miliona eura


Naslovna » BG servis » Inovativna tehnologija 4D mapiranja na fasadi Starog dvora\nNeko drugi 2. juli 2015. BG servis Postavite komentar\n– Pokušaćemo da ono što su naša prošlost i istorija prikažemo na moderan način kako Beograđanima tako i gostima Beograda. Ovo je sjajan način kako možemo da spojimo tradiciju sa modernom tehnologijom, a istovremeno je i dobra prilika kako da iskoristimo zdanje Starog dvora za dalju promociju. Od ovog septembra do narednog oktobra dva puta nedeljno na fasadi Starog dvora prikazivaćemo veliki broj događaja iz naše istorije i znamenite ličnosti srpske istorije, a prvi takav događaj Beograđani i gosti Beograda imaće priliku da vide već 2. jula od 21.00, kada ćemo zajedno sa Košarkaškim savezom Srbije proslaviti 20 godina od osvajanja evropskog zlata u Atini – rekao je Siniša Mali.\nGradonačelnik je podsetio da skoro svi veći evropski gradovi imaju slične prezentacije, a da je u ovom slučaju konkretan primer preuzet od Barselone.\n– Ovo je veoma dobar način da pojedine delove naše istorije na odgovarajući način predstavimo mladima i svima koji žele da saznaju nešto više. Grad Beograd ovo ništa ne košta jer se radi o donaciji opreme, a dobijanjem ovog potpuno novog sadržaja možemo da promovišemo i druga istorijska zdanja u Beogradu – kazao je gradonačelnik Beograda.\nAutor projekta, Dušan Jovović, kazao je da će se zgrada Starog dvora koristiti kao scenografski element koji će pričati priču o Beogradu i prikazivati ličnosti poput Milutina Milankovića, Nikole Tesle, Mihajla Pupina i svih drugih znamenitih Srba koji su svojim delima ostavili trag u svetu i srpskoj istoriji. (Beoinfo)\nTagovi4d mapiranje gradonačelnik beograda siniša mali stari dvor\nPrethodni Izložba fotografija „Nove slike Beograda“\nSledeći Besplatno krstarenje rekama do 1. novembra


Ostale aktivnosti Archives - Page 2 of 20 - AKOS\nHome > Naše aktivnosti > Ostale aktivnosti (Page 2)\nby - 23/02/2020 23/02/2020\nU subotu, 22. februara, održani su 7. susreti bošnjačkih nevladinih organizacija u BKC-u u Živinicama. Organizator Susreta je, kao i prethodnih šest godina, je Savez bošnjačkih NVO a domaćin je bilo Udruženje Izvor Selsebil Živinice. Ovi susreti su ujedno bili i svečanog karaktera uoči obilježavanja 28. godišnjice nezavisnosti Bosne i\nU nedjelju 16.02.2020. godine u novoizgrađenom sjedištu održana je vanredna Skupština Udruženja “Svitanje” Sarajevo, pridružene članice AKOS-a. Članovi Skupštine su razmatrali izvještaj o radu Udruženja u proteklom periodu kojeg je prezentirao dosadašnji predsjednik Udruženja Adnan Ljevo. Ova Skupština je bila i izborna te su članovi, nakon usvajanja pomenutih izvještaja, birali novog predsjednika


EU: Proširenje uprkos ekonomskoj krizi\n“Finansijska i ekonomska kriza ne sme biti izgovor za usporavanje procesa pridruživanja država Zapadnog Balmkana”, upozorio je danas evropski komesar za proširenje, Oli Ren, ukazujući kako je prošli talas proširenja Evropske unije bio politički i ekonomski uspešan.\nPrema danas saopštenim podacima, poslednji talas proširenja Evropske unije predstavlljao je nesumnjiv i višestruk uspeh. Od 2004. do 2007. novoprimljerne evropske članice su skoro za trećinu uvećale bruto nacionalne dohotke po stanovniku, ukazano je danas, uz upozorenje da aktuelna kriza ne sme biti izgovor za usporavanje proširenja Unije na Zapadni Balkan. Evropski komesar za proširenje, Oli Ren:\n"Ne smemo da dozvolimo da narodi Zapadnog Balkana trpe zbog grešaka finansijskog kapitalizma. Srpski radnici ne bi trebalo da plaćaju cenu grešaka Volstrita. Ostanimo hladne glave i donosimo odluke sa neophodnom odgovornošću kakva se i očekuje od lidera EU".\nRen traži da se u svakom slučaju pažljivo posmatra kakav je uticaj globalne krize na region. Uveren da se mora nastaviti sa progresom Zapadnog Balkana prema Uniji, komesar Ren kaže kako je proširenje, osim ekonomske konkurentnosti, donelo stabilnost, i ojačalo demokratiju i vladavinu prava u Evropi.


LSV | Jovanović: Nema menjanja dnevnog reda\nPredsednik Skupštine grada Aleksandar Jovanović tvrdi da zakonskih posledica neće biti ako sednica ne bude održana 1. aprila. Prema Zakonu o lokalnoj samoupravi i Statutu grada, sednice se moraju održavati jednom u tri meseca, a taj rok ističe 25. aprila. Ukoliko zasedanja ne bude u tom roku, Novom Sadu sledi prinudna uprava i najverovatnije vanredni lokalni izbori. Naime, Vlada Srbije moraće da imenuje privremeno veće koje je u obavezi da raspiše izbore u roku od tri meseca, pise acionalni građanski. Pres pak navodi da predstavnici URS neće prisustvovati sednici 1. aprila ukoliko se ne pokrene procedura za vraćanje mandata Vere Kopicl, a Aleksandar Jovanović za taj list kaže da se pitanje spornih mandata neće naći na dnevnom redu naredne sednice parlamenta.\n- Dnevni red je usvojen i ne mogu se dodavati nove tačke, poput prestanka mandata ili postavljanja novog odbornika, a to ne može ni da se razmatra jer je jasno ds mandat pripada odbornici " istakao je Jovanović.


U Nuteli samo lešnici „Made in Italy“ - Vesti\nPrema nezvaničnim informacijama, plan Ferera je da ubuduće koristi lešnike isključivo sa svojih zasada, moguće i sa plantaža u inostranstvu.\nKompanija Ferero predstavila je svoj strateški plan da za proizvodnju čuvenog proizvoda nutela koristi samo lešnike proizvedene u Italiji. Ferero se, osim iz matične zemlje, trenutno lešnikom snabdeva iz Turske, Čilea i Južne Afrike.\nProizvođač čuvenog krema objavio je plan da do 2025. godine na 20.000 hektara podigne nove zasade lešnika, što je 30 odsto sadašnjih površina pod lešnikom u Italiji.\nItalija je drugi po veličini proizvođač lešnika sa tržišnim udelom od oko 12 odsto globalne proizvodnje i prati Tursku, sa kojom obuhvata 70 odsto ukupnog tržišta. Međutim, Italija ima veliki potencijal za razvoj zahvaljujući teritoriji koja je od severa na jug posebno pogodna za kultivaciju odličnih sorti lešnika.\nDo danas u Italiji je više od 70.0000 hektara zemljišta koje se koristi za uzgoj lešnika, sa prosečnom proizvodnjom od oko 110.000 tona godišnje.\nIako kompanija Ferero zadovoljava svoje potrebe za lešnicima sa proizvodnih površina lociranih u različitim delovima sveta, kroz italijanski projekat lešnika posebna pažnja će biti posvećena italijanskoj proizvodnji.\nPostavlja se pitanje da li bi ova najava mogla da utiče na proizvođače u Srbiji, koji su u kooperaciji sa Fererom podigli zasade lešnika, ali i na one koji su to učinili sami nadajući se i tom plasmanu.\nPrema nezvaničnim informacijama, plan Ferera je da ubuduće koristi lešnike isključivo sa svojih zasada, pa je moguće da bi oznaku "Made in Italy" dobijali i lešnici koji su plod sa "italijanske zemlje", ali koja se nalazi u inostranstvu.\nItalijanski Ferero kupio je pre tri godine imovinu poljoprivrednog preduzeća "Aleksa Šantić" za 7,95 miliona evra, sa namerom da na 40 hektara zasade 700.000 sadnica leske.\nKako je B92 pisao pre godinu, predstavnici italijanske kompanije Ferero su tada tražili još zemlje za zasade lešnika za potrebe svoje konditorske proizvodnje.\nProizvodnja lešnika u poslednjih desetak godina u Srbiji dosta je napredovala, ali uzgajivači kažu da je i dalje tražnja veća od ponude a cene dobre i da je to biznis koji se i te kako isplati.\nSub 07 April, 2018 11:20\nTagovi: nuteli lešnici italjia


Maturantima besplatne posjete Narodnom muzeju – Mladi Nikšića\nMaturantima besplatne posjete Narodnom muzeju\nMaturantima crnogorskih srednjih škola besplatne su posjete Narodnom muzeju Crne Gore (NMCG) na Cetinju. Kako je saopšteno, ponovnim pokretanjem projekta “Čas istorije u Prijestonici – Cetinje jedna priča”, u kojem je Narodni muzej partner, cetinjske muzeje će i ove godine, od danas do 3. jula, besplatno posjetiti i učenici sedmih razreda crnogorskih osnovnih škola, javlja RTCG.\n“Vršeći svoju značajnu, edukativno-kulturološku misiju, Narodni muzej otvara vrata za besplatnu posjetu crnogorskim maturantima, u želji da svoje srednjoškolsko obrazovanje krunišu neposrednim susretom sa kulturnim nasljeđem Crne Gore, koje će im, gdje god se dalje školovali, ostati dragocjen zalog povratka kući”, saopštio je NMCG.\nKako se navodi, cilj tih aktivnosti Narodnog muzeja je da mlade ljude upoznaju ili podsjete na istoriju, kulturu i tradiciju Crne Gore, doprinoseći razvoju svijesti o nacionalnom, kulturnom, jezičkom, vjerskom identitetu i osjećaju pripadnosti svojoj državi i zajednici.\nIz NMCG su kazali da kroz program “Čas istorije u Prijestonici: Cetinje – jedna priča”, svake godine više od 7 hiljada učenika sedmih razreda, koji borave na Ivanovim koritima, posjeti sve značajne znamenitosti Cetinja, kao i nacionalne parkove Lovćen i Skadarsko jezero. Projekat, pored edukativnog, ima i ekološki, ali i zabavno-rekreativni karakter.\nTakođe, saopšteno je da je Narodni muzej Crne Gore samo tokom 2019. godine organizovao 36 edukativnih programa za predškolce, učenike i studente. U tom periodu muzeje je besplatno posjetilo preko 8 hiljada djece sa teritorije cijele Crne Gore.\nRaspisani izbori za članove Savjeta u Župi\nBlagota Mitrić: Onoj sa kojom sam juče pio “obećanu kafu”


Ipak, čelnici crno-belih razmišljaju o budućnosti i već u januarskom prelaznom roku pokušaće da dovedu golmana koji će u jednom trenutku naslediti Stojkovića.\n“Mozzartsport” saznaje da je izbor pao na Marka Ilića, golmana Voždovca i mladog reprezentativca Srbije koji je poznat kao specijalista za odbranu penala. Na 45 utakmica koliko je sakupio u Superligi Srbije od 13 penala odbranio je čak šest.\nČuvar mreže Voždovca (koji ima ugovor do juna 20121) privukao je pažnju ljudi iz Partizana i proces realizacije transfera je već krenuo. Doduše, neformalno, ali se u fudbalskim krugovima može čuti kako na Topčiderskom brdu vide 21-godišnjeg Ilića kao rešenje na duge staze. Pogotovo što je reč o mladom reprezentativcu i što je ispred njega prostor za značajan napredak.\nPartizan osim Stojkovića pod ugovorom ima i Nemanju Stevanovića, Filipa Kljajića i Aleksandra Popovića.


Ziki: "Neverovatan meč", Ika: "Samo je trebalo da pratim Nenada" - Dejvis kup, Tenis, U pripremi\nZiki: „Neverovatan meč“, Ika: „Samo je trebalo da pratim Nenada“\nin Dejvis kup, Tenis, U pripremi\nAleksandar Milosavljević 07.04.2013., 01:45\nPrve utiske odmah po okončanju meča protiv braće Brajan pred oduševljenom srpskom publikom u Tako bel areni izneli su naši junaci Nenad Zimonjić i Ilija Bozoljac.\n„Bio je ovo neverovatan meč. Mislim da je ovo bio moj najbolji meč u Dejvis kup reprezentaciji. Čestitam Iliji, on pre ovog meča nikada nije ni video braću Brajan kako igraju, a nije ih se uplašio. Zahvaljujem se publici koja nas je vodila do pobede“ – rekao je Nenad Zimonjić.\nIako bez velikog iskustva u ovakvim mečevima Ilija Bozoljac je najbolje odigrao u petom setu i odlučujućim momentima.\n„Srećan sam što sam dobio priliku dam igram sa Nenadom u paru, on je bio vođa ovog dubla, a na meni je bilo samo da ga pratim. Nisam želeo da razmišljam o pritisku, o tome koliko je važan bio ovaj meč za nas, da igramo protiv najboljeg dubla sveta… Neverovatna publika nam je mnogo pomogla da dođemo do trijumfa“ – rekao je Bozoljac.\nOduševljeni pobedom svojih reprezentativnih drugova iz svlačionice su istrčali i Novak Đoković i Viktor Troicki koji su već bili krenuli na odmor kako bi što spremniji dočekali sutrašnje duele sa Kverijem odnosno Iznerom.\nIlija BozoljacNenad Zimonjić\nPrethodna vest Čudo se desilo, Ziki i Ika savladali prvi dubl sveta!\nSledeća vest JJ: Nemam šta da izgubim


Otpadne vode zagadjuju Vrbas – Bistro Bosno i Hercegovino!\nPocele pripreme za pocetak precišcavanja kanalizacije\nNa podrucju grada postoji veliki broj kanalizacionih odvoda, a pored zvanicnih, postoji i ogroman broj nelegalnih izliva otpadnih voda u Vrbas, kaže Branka Trninic, izvršni direktor za tehnicke poslove “Vodovoda”.\n“Na potezu od Srpskih toplica do “Incela” postoji ukupno 17 zvanicnih izvora otpadnih voda koje se izlivaju u Vrbas, od cega devet velikih i osam manjih”, izjavila je Trniniceva.\nMiloš Popovic, koji živi u naselju Borik i cesto šeta pored Vrbasa, kaže da mu smeta neugodan miris kanalizacije koji se osjeti pored rijeke.\n“Nije mi jasno da ovaj problem još nije riješen i da svjesno zagadjujemo rijeku kojom se ponosimo”, kaže Popovic.\nSanja Toljevic, glavni inženjer za hidrotehnicke poslove u Administrativnoj službi grada, kazala je da na pojedinim gradskim izlivima otpadnih voda postoje kolektori koji nemaju filtere za precišcavanje vode.\n“U toku je postupak javne nabavke za izradu generalnog projekta kanalizacije grada za odvodjenje i tretman otpadnih voda. Po završetku procedure izbora projektanta i izrade projekta ce se moci detaljnije govoriti o ovom problemu”, rekla je Toljeviceva.\nOna je dodala da su do sada bile dvije procedure javne nabavke, ali da nijedna nije prihvacena zbog nedovoljnog broja ucesnika.\nTrniniceva je objasnila da ce “Vodovod” biti zadužen za održavanie kolektora za precišcavanje otpadnih voda koji ce biti postavljeni uz lijevu i desnu obalu Vrbasa, te da ce na ovaj nacin biti riješen ovaj veliki problem koji grad ima.\n“Nelegalni izlivi koji su vlasništvo privatnih lica su mnogo veci problem, jer se ne može sa sigurnošcu utvrditi koliko ih tacno ima, za razliku od zvanicnih”, istakla je Trniniceva.\nDražen Remikovic – Nezavisne novine\n← Na Sanu po ploticu i škobalja\nNa ilidžanskom bazenu – Ove zime ribari nece loviti →\nRaža “upala” u kadar\n28. Septembra 2012. 5. Juna 2019. Senad 0\n3. Novembra 2007. 5. Juna 2019. Adi 0\nNovo u ponudi – Element Baits Takle\n12. Avgusta 2011. 5. Juna 2019. Senad 0


Sepp Blatter primio delegaciju NS/FS BiH – Magazin Plus\nHome/Sepp Blatter primio delegaciju NS/FS BiH\nPredsjednik Svjetske fudbalske asocijacije Sepp Blatter i generalni sekretar Jerome Valcke danas su u sjedistu FIFA u Cirihu primili delegaciju NS/FS BiH predvođenu predsjednikom Elvedinom Begićem, a u kojoj su jos bili član Odbora za savjetovanje i posredovanje NS/FS BiH Faruk Hadžibegić i generalni sekretar Jasmin Baković.\nSusret je iskorišten za sastanak tokom kojeg je gospodin Blatter čestitao predsjedniku Begiću na izboru za prvog Predsjednika NS/FS BiH u četverogodišnjem mandatu i istakao da se, nakon veoma pozitivnih pomaka koje je načinio Komitet za normalizaciju, očekuju dalji progresivni koraci u pravcu implementacije planiranih reformi i potpune stabilizacije NS/FS BiH. U tom smislu, kako je istakao Predsjednik FIFA, Savez može računati na dalju podršku i pomoć FIFA u svakom pogledu.\nPredsjednik Begić je zahvalio gospidinu Blatteru na toploj dobrodošlici, ali i na konstantnoj podršci koju je FIFA pružala NS/FS BiH, a posebno nakon suspenzije i imenovanja Komiteta za normalizaciju. Prvi čovjek NS/FS BiH naglasio je da Savez neće stati na onome što je urađeno do sada, nego će još više intenzivirati sve aktivnosti koje za cilj imaju konsolidaciju stanja na svim područjima djelovanja i dalji razvoj nogometa/fudbala. Posebno je apostrofiran problem infrastrukturnih uslova naših stadiona i potreba da se, uz pomoć nadležnih institucija u BiH, ali i FIFA i UEFA, pripreme i realizuju novi infrastrukturni projekti. Predsjednik Begić je posebno naglasio da bi plasman „A“ reprezentacije na SP u Brazilu, što je postavljeno kao cilj, predstavljao snažan podsticaj za razvoj našeg najpopularnijeg sporta.\nPrije sastanka, delegacija Saveza razgovarala je i sa direktorom FIFA za nacionalne asocijacije Thierry Regennesom, kao i sa glavnim FIFA menadžerom za razvojne projekte u Evropi Evom Pasquier, koja je imala veliki doprinos u provođenju reformi u Savezu u posljednje dvije godine.\nNa kraju, članovi naše delegacije susreli su se i sa rukovodiocima svih odjela u FIFA, te su dobili korisne informacije o operativnim pitanjima koja se odnose na funkcionisanje i odnose FIFA i nacionalnih asocijacija.\nPredsjednik Begić i generalni sekretar Baković sutra iz Ciriha putuju u Ženevu, a zatim u Nyon, gdje će prisustvovati sastanku predsjedika i generalnih sekretara UEFA članica.\nIHF W. CUP 2013: Odigran President Cup, danas na rasporedu 1/4 finale


Uvodni trening - zagovaranjem ka saradnji i demokratskom razvoju\nBeogradska otvorena škola 16.04.2021.\nOd 13. do 15. aprila u Beogradu je organizovan uvodni trening u okviru treće godine Programa podrške civilnom društvu za javno zagovaranje. Ovaj program obuhvata finansijsku podršku u implementaciji inicijativa javnog zagovaranja i podršku u osnaživanju zagovaračkih i komunikacionih kapaciteta organizacija civilnog društva.\nPredstavnici 19 odabranih organizacija su na trodnevnom treningu imali priliku da se upoznaju sa programom podrške, njegovim ciljevima, elementima, kao i budućim aktivnostima koje ih očekuju u toku projektne godine. Partneri su predstavili svoje zagovaračke inicijative i razgovarali o potrebama za podrškom u sprovođenju određenih segmenata kampanja javnog zagovaranja.\nStrateški, a ne stihijski pristup javnom zagovaranju u sprovođenju inicijativa OCD je od suštinske važnosti, te će se rad sa partnerima u toku projektnog perioda bazirati na razvoju efektivnih strategija zagovaranja, planiranju inovativnih pristupa javnom zagovaranju i daljem razvoju komunikacija, a sve sa ciljem dugoročnog unapređenja njihovih kapaciteta.\nTrening je organizovan u okviru projekta „Aktivni građani - bolje društvo: zagovaranjem ka saradnji i demokratskom razvoju” koji podržava Američka agencija za međunarodni razvoj (USAID), a sprovodi Beogradska otvorena škola (BOŠ) u saradnji sa Beogradskim fondom za političku izuzetnost (BFPE) i Balkanskom istraživačkom mrežom (BIRN).


Opozicija skeptična oko ispunjenja preporuka Brisela\nCrnogorski premijer Milo Đukanović i evropski komesar za proširenje Štefan File u crnogorskom Parlamentu, 11. novembar 2010\nCrnogorski Nacionalni savjet za evropske integracije u ponedjeljak je razmatrao nacrt državnog Akcionog plana za ispunjavanje preporuka Evropske komisije, što je uslov da Crna Gora dobije datum početka pristupnih pregovora.\nSam dokument je naišao na jedinstvenu pozitivnu ocjenu, ali dio opozicije ima rezerve u vezi njegove primjene.\n"Rok za ispunjavanje sedam ključnih preporuka Evropske komisije je samo sedam mjeseci", rekla je ministar za evropske integracije Gordana Đurović, tokom sjednice Nacionalnog savjeta za evropske integracije u ponedjeljak, naglasivši da sprovođenje akcionog plana mora početi odmah, iako će javna rasprava i njegovo usvajanje trajati do kraja januara.\nKrajnji rok za podnošenje izvještaja je 31. jul, rekla je Đurović.\n"Izvještaj treba da bude pripremljen do tada da bi mogao da bude predmet analize Evropske komisije jer je najavljeno da će paket proširenja za sljedeću godinu biti pripremeljen polovinom 2011 , u oktobru. Nacionalni parlamenti država članica EU shodno svojim uslovima i Lisabonskom ugovoru traže da se od pitanja određivanja datuma za početak pregovora diskutuje\nod 4 do 8 sedmica u njihovim parlamentima što nas dovodi do mogućeg datuma o krajnjoj ocjeni stepena ispunjenosti ovih preporuka od strane Evropskog savjeta, decembra 2011. Pozitivna odluka te vrste značila bi da Crna Gora može ući u proces formalnog otvaranja pregovora početkom 2012 godine", navela je Đurović.\nNacrt Akcionog plana za sprovodjenje preporuka Evropske komisije, među kojima su, pored unapređenja medijskih sloboda, sprovodjenja politike zaštite od diskriminacije i usvajanja izbornog zakona i, zapravo najvažnije: sprovođenje zakona, stvaranje efikasnog i depolitizovanog pravosuđa i borba protiv organizovanog kriminala i korupcije.\nPotpredsjednik opozicionog Pokreta za promjene Branko Radulović smatra da periferna pitanja ne bi trebalo da skrenu pažnju sa ključne stvari - pokazivanja autentične političke volje.\n"Nije važno toliko koliko ćemo što napraviti nego je važnija jedna stvar koju EU i Komisija očekuju od nas, tu spremnost, volju, političku energiju i svaku drugu ili ako hoćete – petlju da mi rješavamo brojne devijacije u Crnoj Gori. Kada to osjeti Evropska komisija tada ćemo mi početi pregovore. Dok to ne osjeti mi ćemo biti uvijek oni koji će biti kritikovani i nećemo ići pravim tempom", tvrdi Radulović.\nIako se i na domaćem terenu i sa relevantnih stranih adresa neprestano postavlja pitanje potrebe iskazivanja iskrene političke volje vlasti da rješava najteže društvene probleme u Crnoj Gori, predstavnik NVO sektora u Nacionalnom savjetu za evropske integracije Boris Raonić, nacrt akcionog plana sagledava kroz konkretna rješenja.\n"Ovo što smo imali kao prve poteze može se reći da ne ulivaju\nveliko povjerenje. Budući da, recimo Ombudsman dobija nove dvije ingerencije u prevenciji torture i diskriminacije njegov budžet, iako je saopšteno da je uvećan 30 posto zapravo je neznatno uvećan u odnosu na prethodnu. Od njih smo dobili informaciju da će veoma teško uspjeti da sa postojećim budžetom iznesu sve ono što im je novim zakonom dato u nadležnost", kaže Raonić.\nU dosadašnjem toku sjednice postavljen je niz sugestija: da se mora posvetiti veća pažnja rješenjima za uspostavljanje medijskih sloboda i pitanja izbjeglih i raseljenih lica, a parlamentarcima je ostalo nejasno i kako će se odvijati depolitizacija pravosuđa.\nIzmeđu ostalog, poslanici su se pitali i da li spisak mjera, naveden u nacrtu akcionog plana, može da obezbijedi vidljive, konkretne rezultate, odnosno, da li bi trebalo uključiti i analizu dosadašnjih propusta.


Briljantno su naše odbojkašice završile Prvenstvo Evrope u Holandiji i Belgiji. Ne samo zbog bronzane medalje, već i zbog načina na koji su je osvojile.\nIgrale su izabranice Zorana Terzića na visokom nivou od prvog do poslednjeg poena, ubitačne u napadu, požrtvovane u odbrani i veoma efikasne na servisu. Sve to donelo je jednu od najboljih partija na ovom šampionatu, uz zasluženo osvojenu bronzanu medalju.\nOvo je treća medalja za najbolje odbojkašice Srbije u 2015. Posle bronze na Evropskim igrama, srebra na Svetskom Kupu i vize za Olimpijske igre, seniorke Srbije su na svom četvrtom takmičenju osvojile treću medalju i po tome su jedinstvene, ne samo u Evropi, već i na svetu!


Edukativno predavanje Udruženja pčelara Velika Kladuša: O aktuelnostima u pčelarstvu govorio Rasim Porić iz Bužima | Radio Velika Kladuša\nEdukativno predavanje Udruženja pčelara Velika Kladuša: O aktuelnostima u pčelarstvu govorio Rasim Porić iz Bužima\nJoš jedno u nizu aktivnosti sprovelo je Udruženje pčelara Velika Kladuša. Ovog puta održano je edukativno predavanje koje je za članove i zainteresirane građane održao stručnjak u ovoj oblasti, Rasim Porić iz Bužima. Porić je okupljenima u Gradskoj vijećnici govorio o važnosti i značaju maksimalnog iskorištavanja bagremove i kestenove paše, kao i brojnim aktuelnostima koje u posljednje vrijeme otežavaju bavljenje pčelarstvom…\nZbog navedenih aktuelnosti, nepogodovanju klimatskih promjena, svakodnevnih oscilacija i ostalih faktora, pčelari bilježe sve lošije godine. U tome se ogleda i cijena proizvoda koja je svake godine sve veća, jer su prinosi uveliko manji.\nNa tragu ovih i sličnih predavanja, pčelari će pravovremenom edukacijom i reakcijom biti u stanju da uvide različite probleme u svojim pčelinjacima, te raznim aktivnostima spriječiti ili poboljšati svoju mednu godinu.\nObavijest i preporuke zdravstvene ustanove Dom zdravlja Velika Kladuša\nObavijest o smrti - Bošnjak (rođena Hozanović) Fatima


Sve stanice tehničkog pregleda vozila u Brčko Distriktu BiH objedinjene a|test sistemom - Akta.ba\nSve stanice tehničkog pregleda vozila u Brčko Distriktu BiH objedinjene a|test sistemom\n05.03.2010. 08:27 / Izvor: eKapija.ba\nU Brčko Distriktu BiH razvijen je i implementiran najsavremeniji sistem za video nadzor i automatsko prepoznavanje tablica u regiji, s ciljem praćenja svjetskih trendova u području sigurnosti prometa i unapređenja stručnog nadzora rada stanica za tehnički pregled vozila, kao i poboljšanja kontrole tehničke ispravnosti vozila.\nKako je saopćeno iz Instituta za privredni inžinjering Zenica, vlasnici vozila, ubuduće, neće moći registrovati automobile ako u evidenciji ne bude i fotografija s obavljenog tehničkog pregleda kao materijalni dokaz prisustva vozila na tehničkom pregledu.\nKonzorcij u sastavu Institut za privredni inženjering Zenica, a|NET Zenica i EIB Internationale Banja Luka završio je implementaciju jedinstvenog informacionog sistema sa video nadzorom u realnom vremenu.\nSistem je namijenjen za centralizovanu on-line evidenciju, praćenje i kontrolu obavljanja tehničkih pregleda vozila. Ovaj sistem se već pokazao kao efikasan na području FBiH gdje je objedinjeno svih 155 stanica, sa 176 aktivnih kamera.\nIntegralni informacioni sistem a|TEST je vodeći sistem za kontrolu stanica tehničkog pregleda u regiji i jedini čija funkcionalnost dozvoljava automatsku provjeru dolaska vozila na pregled čime se spriječavaju brojne zloupotrebe.\nOvo je jedini sistem za prikupljanje, obradu i distribuciju podataka u BiH koji je zaštićen u skladu sa zahtjevima ISO i IEC norme 27001:2005 (ISMS).\nPunom implementacijom ovog sistema značajno je unaprijeđena kvaliteta obavljanja tehničkog pregleda vozila u Brčko Distriktu BiH, što će rezultirati povećanjem sigurnosti u saobraćaju.\nSama provedba je naišla na pozitivne reakcije uposlenika na stanicama tehničkog pregleda, ali i građana Brčko Distrikta BiH, kaže se u saopćenju.\nInstitut za privredni inžinjering Zenica\nEIB Internationale Banja Luka\non line evidencija\nISO i IEC norme 27001:2005 (ISMS)\nEib Internationale Banja Luka: Edukacija kadrova iz oblasti saobraćaja\nNapredak u oblasti tehničkog pregleda vozila\nBh. ministarstvo ne poštuje odluke suda o homologaciji vozila\nA-NET d.o.o. Visoko\nIndustrijska zona Ozrakovići bb-zgrada VIMAR 71300 Visoko


18/11/2021 | 16:49\nU Galeriji Matice srpske, održana je konferencija za novinare povodom saradnje i partnerstva UNIQA osiguranja i Galerije Matice srpske na realizaciji izložbe Život – San – Smrt. Evropski okviri srpskog simbolizma. U okviru izložbe koja je premijerno na jednom mestu okupila 77 dela vodećih umetnika evropskog i srpskog simbolizma iz domaćih i evropskih muzejskih kolekcija i privatnog vlasništva, UNIQA je osigurala da u Srbiji prvi put budu predstavljena dela iz čuvene Galerije Belvedere u Beču. Takođe, zahvaljujući podršci UNIQA osigurnja urađena je i virtuelna postavka izložbe, čime je poklonicima umetnosti iz celog sveta omogućeno da vide remek-dela srpske i evropske kulturne baštine.\n„Bogatsvo i raznovrsnost izložbenih programa, zalaganja za očuvanjem i predstavljanjem kulturnog nasleđa u skladu sa aktuelnim kretanjima u muzejskoj struci, doprinela da iz projekta u projekat Galerija Matice srpske proširuje svoja partnerstva sa privrednim sektorom.\nDrago nam je da smo u realizaciji izložbe Život–San–Smrt. Evropski okviri srpskog simbolizma ostvarili saradnju sa UNIQA osiguranjem. Razmenom znanja i prožimanjem delatnosti uspeli smo da sagledamo i predstavimo osobenosti srpskog simbolizma i povežemo ga sa evropskim primerima. Zahvaljujući ovom partnerstvu publika je u prilici da prvi put vidi dela evropskih velikana simbolizma u dijalogu sa domaćim stvaraocima, čime je pružena jedinstvena mogućnost za sagledavanjem širih okvira simbolizma. Zajedničkim zalaganjem načinili smo ne samo nacionalni, već i veliki internacionalni iskorak.”\n„Umetnost i osiguranje spaja neraskidiva nit jer za nas, osigurati znači sačuvati. Društvenu odgovornost UNIQA osiguranja reflektuje opredeljenost očuvanja neprocenjivih umetničkih dela za buduće generacije.\nSa višedecenijskim iskustvom u osiguranju umetničkih dela širom sveta, UNIQA je osigurala da poklonici umetnosti u Srbiji prvi put vide i pet dela izuzetne vrednosti iz veličanstvene riznice Galerije Belvedere. Poseban pečat predstavlja virtuelna postavka koja osigurava da unikatna izložba u Galeriji Matice srpske ode u svet, da veličanstvena svevremenska dela evropskog simbolizma, prvi put sabrana na jednom mestu, vide i poklonici umetnosti sa svih meridijana. Ponosni smo što dugogodišnju podršku kulturi u Srbiji krunišemo otvaranjem novog poglavlja, zajedno sa Galerijom Matice srpske i Galerijom Belvedare iz Beča, postojbinom UNIQA osiguranja čiji su klijenti najpoznatiji muzeji, galerije, aukcijske kuće i privatni kolekcionari širom sveta.”\ngalerija belvedere/galerija matica srpska/izložba život-san-smrt/uniqa


PARIZ – Evropsko prvenstvo u fudbalu, koje je od 11. juna do 11. jula na programu u 11 gradova Starog kontinenta, igra će se u prisustvu publike, prenosi agencija AP. Kako se navodi, Budimpešta planira da tribine stadiona „Puškaš arena” otvori u punom kapacitetu, dok se u Sankt Peterburgu i Bakuu očekuje da popunjenost gledališta bude 50 odsto. Sa druge strane, ostali gradovi domaćini poput Amsterdama, Rima, Kopenhagena, Bukurešta, Minhena, Sevilje, Glazgova i Londona su znatno oprezniji sa najavama o broju navijača na tribinama, koji će isključivo zavisti od epidemiološke situacije, javlja Tanjug. Planovi su da na stadionima u ovim gradovima u opticaju bude između 20 i 30 odsto mesta na tribinama. Ukoliko se sve bude odvijalo prema planu, u polufinalu i finalu na Vembliju,\nKošarkaški klub Crvena zvezda kažnjen je večeras zbog prisustva navijača u hali „Aleksandar Nikolić” na utakmici protiv Budućnosti u finalu regionalne ABA lige, potvrdio je za Tanjug načelnik Komunalne milicije Ivan Divac. On je naveo da su na utakmicu Crvena zvezda-Budućnost, prvu utakmicu finalne serije ABA lige, pušteni navijači protivno odlukama Kriznog štaba. Dodao je da je Komunalna milicija kaznila sa 300.000 dinara košarkaški klub Crvena zvezda, odgovorno lice u tom klubu sa 50.000 i kovid redara koji nije postupio po merama sa 30.000 dinara.


RTS :: Odnosi Kine i SAD: Bela knjiga sa crvenim linijama\nSvet Odnosi Kine i SAD: Bela knjiga sa crvenim linijama\nsreda, 12. jun 2019, 06:40 -> 06:54\nOdnosi Kine i SAD: Bela knjiga sa crvenim linijama\nVlada u Pekingu objavila je Belu knjigu, u kojoj odgovornost za zastoj u trgovinskim pregovorima sa Sjedinjenim Američkim Državama prebacuje na Vašington. Istovremeno se naglašava da je zvanična Kina spremna da ih nastavi, ali da neće dozvoliti ucene i mešanje u unutrašnja politička pitanja. U Beloj knjizi se ističe da je trgovinski rat SAD i Kine uticao ne samo na opadanje saradnje između dveju najvećih privreda sveta već i na ukupne međunarodne odnose.\nUmesto dogovora iz Vašingtona su stigle nove carine. Kada su pre mesec dana trgovinski pregovori SAD i Kine prekinuti, američki predsednik Donald Tramp odlučio je da poveća carine na uvoz kineske robe vredne skoro 250 milijardi dolara na 25 odsto.\nSpoljnopolitički komentator Borislav Korkodelović za RTS kaže da će trgovinski rat dobiti još ozbiljnije razmere ukoliko američki predsednik odluči da poveća carine sa 10 na 25 odsto i na preostalu kinesku robu koja ulazi u Sjedinjene Države.\nAmerika je prethodno optužila kinesku stranu da je odustala od dogovorenih sporazuma, pa je Peking kao odgovor na sve to izdao Belu knjigu.\nIako se u dokumentu na 15 strana eksplicitno ne navodi, upućeni u pregovore tvrde da SAD insistiraju na neopozivim zahtevima koji se tiču suverenih pitanja Kine.\n"Pored toga što se od Kine očekuje da potpuno otvori svoj internet, da smanji subvencije za poljoprivredu kineskim farmerima i industrijalcima, Sjedinjene Države pokušavaju da iskoriste pregovore za podrivanje kineske nacionalne bezbednosti u vezi Tajvana i Južnog kineskog mora", ukazuje Korkodelović.\nU Beloj knjizi tvrde kako je bitno povećati poverenje, unaprediti saradnju i upravljati razlikama.\nStav Pekinga je da svaka vlada treba da uvažava partnerov društveni i ekonomski sistem.\nPrema rečima našeg sagovornika, pravo na razvoj Kine ne sme biti žrtvovano i to su crvene linije kojih će se Peking pridržavati.\nBorislav Korkodelović podseća da se u mnogim analizama američko-kineski trgovinski rat doživljava kao pokušaj Zapadnog obuzdavanja vrtoglavog razvoja Kine posle 40 godina reformi i otvaranja prema svetu.\nUz ogromnu potražnju domaćeg tržišta, dublje strukturalne reforme u pravcu povećanja potrošnje kineskih građana i privrede, značajno će biti povećana konkurentnost domaćih proizvoda i kompanija, zaključuje se u Beloj knjizi.\nDeficit u trgovini SAD sa NR Kinom tokom prva četiri meseca ove godine iznosi više od 97,7 milijardi dolara, posle preko 419 milijardi u 2018. i to predsednik Tramp navodi kao glavni razlog za zaoštravanje ekonomske politike prema Pekingu.\nNo, u Beloj knjizi se ukazuje da su dve privrede "povezane u prirodno korisnom spoju koji je, u suštini, na obostranu korist, pa je greška izjednačavati trgovinski deficit sa nekom prednošću."\nBela knjiga i trgovinski rat između SAD i Kine biće jedna od glavnih tema na samitu Grupe 20 najrazvijenih zemalja sveta u Japanu.\nDa su posledice tog sukoba dobile globalne razmere, pokazuju i podaci Svetske banke i Svetske trgovinske organizacije.\n"Globalni rast je s 3,7 odsto smanjen na 2,6 odsto. To znači da se globalna privreda približava novoj recesiji", navodi Korkodelović i dodaje da je svetska pažnja usmerena na to da li će uopšte doći do sastanka predsednika Trampa i Sija na samitu i nastavka pregovora.\nNa poslednjem samitu G20 krajem prošle godine u Buenos Ajresu, dvojica lidera su dogovorila zamrzavanje trgovinskog rata.\n"Kako nacionalistički naboj u Kini raste, rukovodstvo Komunističke partije Kine je primorano da bude tvrđe u pregovorima s Amerikancima. Ja ne bih isključio mogućnost da na sastanku u Japanu usledi neka nova vrsta zamrzavanja", zaključio je Korkodelović.\n(sreda, 12. jun 2019, 08:27) - anonymous [neregistrovani]\nRastu tenzije u SAD, devetnaestogodišnjak ubijen tokom protesta u Detroitu


Prava pozadina britanskog upozorenja da se ne putuje na sever Kosova: Da li Srbi treba da strahuju za bezbednost? – Portal za sve nacije i sve generacije\nHome / Vijesti / Prava pozadina britanskog upozorenja da se ne putuje na sever Kosova: Da li Srbi treba da strahuju za bezbednost?\nadmin 1 Aprila, 2019\tVijesti Leave a comment 239 Views\nBbritanske službe u poslednje vreme veoma aktivne na severu Kosova, gde prikupljaju podatke i donose procene bezbednosnog stanja\nUpozorenje Londona Britancima da ne putuju na sever Kosova više liči na politički manevar koji u pozadini ima nešto drugo a ne bezbednosne pretnje, ocenjuju sagovornici Tanjuga, koji ujedno smatraju da bi britanske službe, ako imaju takve informacije morale da ih podele i sa Beogradom i Prišinom i Kforom.\nPredsednik skupštinskog Odbora za Kosovo i Metohiju Milovan Drecun kaže da je upozorenje britanskog ministarstva njihovim građanima da ne putuju na sever KiM ekstremna ocena i ispolitizovana priča, koja ne odgovara realnosti, osim ako britanske službe ne znaju da Albanci nešto pripremaju.\nOn za Tanjug navodi da su britanske službe u poslednje vreme veoma aktivne na severu Kosova, gde prikupljaju podatke i donose procene bezbednosnog stanja.\nDrecun dodaje i da “beznačajni” protesti na severu Kosova ne mogu da poremete stabilnost, kao ni da sve drugo, uključujući i neke incidente izazvane ponašanjem Albanaca i njihovim ekstremizmom, ne može da bude razlog za ocenu koju je London uputio.\n– Ostaje malo nejasno odakle odjednom takvo upozorenje sada – rekao je Drecun a sa njim se slaže i diplomata Zoran Milivojević koji je u izjavi za Tanjug ocenio da mu upozorenje britanskog MSP više liči na poliliku nego na stvarnu procenu bezbednosnih problema\nPo rečima Milivojevića, bilo bi korektno da Britanci, ako imaju informacije koje ukazuju na bezbednosne probleme, saznanja podele sa srpskom stranom, ali i Kforom i Prištinom.\n– Ne vidim da to upozorenje slede i Amerikanci i šta ono znači kada je ambasador SAD Filip Kosnet u to vreme bio na severu – kaže Milivojević i dodaje da je nejasno da li je obaveštenje izdato na osnovu bezbednosnih procena ili je ono političko u funkciji pritisaka i stvaranja atmosfere zabrinutosti.\nTakva uzpozorenja idu uz procenu problematične bezbednosne situacije i ona su po pravilu ozbiljna i realna u situacijama poput one na Bliskom istoku, kazao je Milivojević i dodao da bi takvo upozorenje trebalo uzeti krajnje ozbiljno da ga je izdao Kfor.\nPrema njegovim ocenama, u slučaju upozorenja koje je stiglo iz Londona verovatno je reč o nečemu drugom ako se ima u vidu britanska politika, koja je isključivo antiruska i nije dobronamerna prema srpskom narodu.\nIstovremeno i Komandant združenih snaga u Napulju Džejms Fogo ocenio je da u srpskim opštinama na severu Kosova i Metohije ne postoji opasnost, kako je to predstavilo u preporuci britansko ministarstvo spoljnih poslova svojim gradanima.\nDžejms Fogo je rekao da američki ambasador u Prištini Filip Kosnet ne bi boravio u severnom delu Kosovske Mitrovice da je kojim slucajem situacija opasna.\n– I ja sam bio tamo i ne postoji ništa što bi predstavljalo rizik – rekao je Fogo pre neki dan na konferenciji za novinare u Štrpcu.\nPrevious BANJALUKA NE SEDI SKRŠTENIH RUKU: Formira se rezervni sastav policije Republike Srpske\nNext PIVLJANIN: Vučić je u iznudici i verovatno će napraviti neku grešku! (VIDEO)\nOglasila se navodna Mis Srbije! Ono što je sada poručila Srbiji još više će vas razbesneti


Zemlje Regiona da budu izuzete iz odluke o restrikciji izvoza medicinske opreme iz EU – Bankar.me\nZemlje Regiona da budu izuzete iz odluke o restrikciji izvoza medicinske opreme iz EU\nMarch 26, 2020 REGION, SVE VIJESTI Leave a comment\nKomorski investicioni forum zapadnobalkanske šestorke, čija je članica Privredna komora Crne Gore, zatražio je od Evropske komisije da, u jeku pandemije novog koronavirusa, sve zemlje Regiona budu izuzete iz odluke o restrikciji izvoza medicinske opreme iz Evropske unije. U pismu, koje je predsjednik Upravnog odbora KIF ZB6 Marko Čedež uputio predsjednici EK Ursuli von der Leyen, apelovano je i da se evropskom inicijativom „zeleni koridori” obuhvate ekonomije Regiona, što je za dobrobit kako EU, tako i Zapadnog Balkana.\n– Skorašnja ograničenja u pogledu izvoza zaštitne medicinske opreme iz EU, mogu imati ozbiljne posljedice za Zapadni Balkan. U svjetlu odluke Evropske komisije da od zahtjeva za izdavanje dozvola za izvoz izuzme Island, Lihtenštajn, Norvešku, Švajcarsku i Ujedinjeno Kraljevstvo, pozivamo Vas da proširite ovu odluku kako bi obuhvatili zemlje Zapadnog Balkana. Štaviše, svim zemljama Zapadnog Balkana bi takođe trebalo omogućiti da učestvuju u zajedničkoj nabavci medicinske opreme – navodi se u pismu KIF-a ZB6.\n– One se trenutno bore da nabave medicinsku opremu za svoje zaposlene i ukoliko se ovaj problem nastavi, moraće da zaustave proizvodnju. To bi bilo pogubno kako za kompanije tako i za ekonomije u kojima one posluju, ali i za EU, s obzirom da su mnoge kompanije u regionu sastavni dio lanca vrijednosti Evropske unije. Svi se slažemo da je sada više nego ikada potrebno održati lanac snabdijevanja – dodaje se.\nKIF hitno traži da se sagleda mogućnost odobravanja pristupa evropskim „zelenim trakama” za kompanije sa teritorije Zapadnog Balkana.\nU pismu se naglašava potreba nesmetanog protoka roba – posebno hrane, ljekova i medicinske opreme u ovim kriznim vremenima.\n– Prevoz robe od primarnog značaja bi trebalo da ima prioritet u odnosu na ostalu robu koja se prevozi „zelenim trakama”. Protok saobraćaja mora biti zagarantovan non stop. Uvoz sirovina potrebnih za proizvodnju robe od primarnog značaja, a koje dobijamo iz EU, jednako je važan kao i održavanje proizvodnje naših industrija i stoga je\nneophodno da bude uključen u sistem prioriteta „zelenih traka” – navodi Čadež.\nUkazao je da se naša preduzeća suočavaju sa brojnim izazovima prilikom isporuke najpotrebnije robe za svoje EU partnere. Ocjenjuje da će pristup Zapadnom Balkanu putem „zelenih traka” sigurno imati\npozitivne efekte kako za EU, tako i za zemlje ovog regiona\n– Svi se suočavamo sa krizom neviđenih razmjera. Budimo solidarniji i dozvolite da se ta solidarnost osjeti i na Zapadnom Balkanu – zaključuje se u pismu koje je uputio Komorski investicioni forum ZB6.\nPOJMOVIEU koronakriza koronakriza zemlje regiona\nPrevious Prva online konferencija u Crnoj Gori „Ekonomija u doba korone“ – petak, 12h\nSljedeći Svjetska banka i MMF za odlaganje otplate dugova najsiromašnijim zemljama\nPandemija mijenja globalnu ekonomiju: Rad od kuće, digitalizacija, rast javnog duga…


Telenor se širi u centralnoj i istočnoj Evropi Telenor se širi u centralnoj i istočnoj Evropi – Personal magazin\nTelenor grupa od danas proširuje poslovanje u centralnoj i istočnoj Evropi. U pitanju je novi zajednički uslužni centar koji nudi tehnološke usluge Telenorovim poslovnim jedinicama u Evropi. Nova kompanija, Telenor…\n„Telenor je predvodnik u korišćenju mogućnosti koje pruža prekogranična saradnje i nastojaćemo da iskoristimo ove prednosti i na širem evropskom nivou u budućnosti”, rekao je Ojsten Mikelsen, direktor kompanije Telenor Zajedničke operacije. Nova kompanija biće razvijana na osnovama jakih kompetencija koje postoje u Telenoru Mađarska, Telenoru Srbija i Telenoru Crna Gora. “Ove tri Telenorove kompanije imaju značajan delokrug rada i dugo iskustvo u pružanju visoko kvalitetnih IT i telekomunikacionih usluga”, kaže Mikelsen.\nUve Fredhajm, generalni direktor Telenora Srbija Generalni direktor Telenora Srbija, Uve Fredhajm, rekao je da je ovo značajan korak u daljem pozicioniranju Telenora na regionalnom tržištu. „Verujemo u potencijal tržišta centralne i istočne Evrope i želimo da unapredimo kvalitet i raspon naših usluga i obezbedimo još bolje korisničko iskustvo u Srbiji i regionu.“\nKompanija Telenor zajedničke operacije ponudiće novi model pružanja usluga na tržištu telekomunikacija u centralnoj i istočnoj Evropi. Sedište kompanije je u Mađarskoj, dok će operacije biti u Srbiji, Crnoj Gori i Mađarskoj. Kompanija ima 450 zaposlenih i obuhvata sektor informacionih tehnologija, održavanje mreže i data centre 3 kompanije, a planira da ponudi slične usluge i drugim Telenor kompanijama.\nTelenor se širi u centralnoj i istočnoj Evropi was last modified: October 3rd, 2013 by Redakcija\nTelenorTelenor Common OperationTelenor Srbija